
SUOMENTAJAN ALKULAUSE. 


Monille tämä kirja tulee olemaan yllätys, 
ehkä kiusaliinenkin yllätys, niille lukijoille 
nimittäin, jotka tuntevat ja kunnioittavat 
Fechneriä nykyaikaisen kokeellisen sielutie- 
teen perustajana ja psykofyysillisen paralle- 
lismiteorian tarmokkaimpana €kehittäjänä. 
Sillä onhan Fechnerin tieteellinen oikea- 
oppisuus, mikäli yleiset periaatteet ovat 
kysymyksessä, yläpuolella kaiken epäilyksen. 
Mutta samaa tuskin voitaneen väittää hänestä 
tämän kirjasen tekijänä. Useimmista näyt- 
tänevät siinä ositetyt aatteet niin vähän 
Fechnerin arvoisilta, että he lienevät taipu- 
vaisia pitämään tätä hänen kirjastansa joko 
yhtenä niistä parodisista kirjoitelmista, joita 
Fechner julkaisi nimimerkillä Dr Mises, tai 
jonkin satunnaisen heikkoudenhetken tuot- 
teena. Ja totta onkin, että tekijä julkaisi 
tämän kirjasensa mainitulla Dr Mises sala- 
nimellä. Mutta kirjasen sävyn vakavuus 
kuitenkin jo osoittaa, että kaikki leikki on 

kaukana. Mitä taas jälkimmliiseen olaksu- 
maan tulee, niin on ensiksikin huomattava, 
että julkaistessansa (v. 1836) tämin kirjasen 
Fechner oli 35-vuotias ja muutenkin par- 
haissa voimissansa, ja toiseksi, että siinä 
esittämiänsä aatteita Fechner on myöhemmin 
kehitellyt monissa kirjoissansa, joista tär- 
keimmät ovat hänen Zend-Avestansa (v. 1851), 
Uber die Seelenfrage (v. 1867) ja Tages- 
ansicht gegeniiber der Nachtansicht (v. 1879). 
Ja kuten hänen kuuluisa oppilaansa, muutamia 
vuosia sitten manalle muuttanut Wilhelm 
Wundftkin niissä johdatussanoissansa, jotka 
hän kirjoitti tämän kirjasen Insel-Ausgabeen, 
todistaa, julisti Fechner oppejansa kuoleman- 
jälkeisestä elämästä aina mitä tarmokkaim- 
min, aivan profeetallisella vakavuudella. 
Mutta niin oudoksuttavalta kuin se 
monista tuntuneekin, niin tosiasia kuitenkin 
on, että vaikka Fechner psykofyysikkona ja 
kokeellisen sielutieteen perustajana olikin 
periaatteissansa ja suureksi osaksi myös 
tuloksissansa kiistämättömän oikeaoppinen 
modernimpienkin sielutieteilijöiden ja tieteel- 
lisen maailmankatsomuksen esitaistelijoiden- 
kin silmissä, niin Fechner oli monessa suh- 
teessa mitä suurimmassa määrin kerettiläi- 
nen. Niinpä hän oli vallitsevan mekanistis- 
fenomenalistisen maailmankatsomuksen van- 
noutunut vihollinen ja taisteli sitä vastaan 

aivan leppymättömästi viimeiseen saakka. 
Se vallitseva tieteellinen katsomus, että 
luonto tajunnan ulkopuolella» on kuolleit- 
ten atomien aavetanssia, että valo, värit, 
äänet ja sävelet, maku ja tuoksut ovat vain 
tajuntamme lisiä »tajunnan ulkopuolella» 
olevaan pimeään, värittömään, äänettömään, 
mauttomaan ja tuoksuttomaan todellisuuteen, 
oli Fechneristä sietämätöntä yökatsomusta. 
Tästä johtuu hänen monessa suhteessa niin 
merkillisen kirjansa »Tagesansicht gegeniiber 
der Nachtansicht» nimi. Vastoin tätä tieteel- 
listä ja filosofista »yökatsomusta» Fechner 
uskoo valoon, väreihin, säveliin ja muihin 
kvaliteetteihin »tajuntamme ulkopuolellakin). 
Eikä hän pysähdy vain tähän: hän uskoo, 
että luonto, jota tavallisesti vain sananpar- 
rellisesti sanotaan eläväksi, on kirjaimelli- 
sesti, vaikkakin eri asteilla eriasteisesti, elävä 
aina kivennäisiin saakka. Vuonna 1848 jul- 
kaisi hän erikoisen kirjan kasvien sielusta, 
jonka hän esittää hämärätajuiseksi, mutta 
vegetatiivisia tunteita ja viettejä tajuisesti 
tuntevaksi sieluksi; oppinsa kasveja alemman 
luonnon = sielullisuudesta Fechner taas on 
esittänyt vasta myöhemmissa teoksissaan. 
Rohkeampia kuin nämä ovat Fechnerin 
vuonna 1851 julkaisemassa Zend-Avestassa 
esitetyt aatteet taivaankappaleista elävinä 
olentoina. Hänen väittämänsä on se, että 


8 


taivaankappaleet ovat korkeammanasteisia 
eläviä olioita kuin niiden pinnalla elävät 
olennot. Esim. se taivaankappale, jonka 
pinnalla me elämme, on hänen väitteensä 
mukaan korkeampiasteinen elävä olento kuin 
esim. ihminen. Se on henki, joka alempina 
momentteina sulkee sisäänsä kaikki maiset 
sielut; se sulkee hänen mukaansa sisäänsä 
kaiken maaemon elättämän ja ruokkiman 
hengen, kuten meidän tajuntamme suurem- 
pana kokonaisuutena sulkee sisäänsä kaikki 
mielikuvamme, tunteemme ja tahtomuk- 
semme. Korkeampia momentteja tässä maan 
kokonaissielussa tulevat — muodostamaan 
ihmissielut, mutta alempina momentteina 
tulevat siihen sisältymään kaikkien maisten 
elävien olentojen sielut. Kun Fechner ei 
pidä maata minään etuoikeutettuna taivaan- 
kappaleena, niin tulevat aurinkokuntamme 
toisetkin planeetat eläviksi olennoiksi. Nämä 
hän vuorostaan uskoo sisältyvän alempina 
momentteina vieläkin suurempaan henkeen, 
aurinkokuntamme henkeen, joka taas ver- 
taistensa — taivaankappalehenkien = kanssa 
sisältyy vielä suurempaan henkeen, kunnes 
saavutaan yhteen kaiken käsittävään uni- 
versaaliseen henkeen, maailmansieluun, joka 
eriasteisina momentteina ja Hhierarkkisina 
systeemeinä sulkee sisäänsä kaikkeuden 
kaikki sielut ja henget, yhdistäen siten kai- 


ken jumalalliseksi kaikkeusjärjestelmäksi. 
Näihin oppeihinsa Fechner palasi kaikissa 
uskonnollis-filosofisissa teoksissaan ja esitti 
niitä aina mitä vakavimmin, usein aivan 
profeetallisella paatoksella. Näin varsinkin 
kirjassaan Tagesansicht. Ja kun Fechner 
tässä — viimeksimainitussa = kirjassa antaa 
psykofyysilliselle parallelismillensa, jonka 
kanssa hän aina kytkee uskonnollis-filoso- 
fiset aatteensa mitä tiukimmin yhteen, idea- 
listisen perustelun, niin se miltei haeckeli- 
läinen naturalismi, joka ristiriitaisena sora- 
äänenä oli vaivannut hänen Zend-Avestaansa, 
häviää miltei näkymättömiin. Ristiriita sys- 
teemin parallelistisen perustan ja spiritua- 
listisen hengen välillä kylläkin jää loppuun 
asti voimaan. Mutta se ei pistä niin pahasti 
silmään Päiväkatsomuksessa (Tagesansicht) 
kuin esim. Zend-Avestassa; sitä tuskin huo- 
maakaan. 

Palatkaamme kääntämäämme kirjaseen! 
Moni lukijoista huudahtanee, että jos edellä 
selostetut Fechnerin aatteet ovat fantastisia, 
niin tämän kirjasen aatteet ovat suorastaan 
spiritistisiä. Tosiasiallisesti ne monissa hyvin 
oleellisissa kohdissa muistuttavatkin »henki- 
kommunikatsionienv julistamia oppeja, jopa 
siinä määrin, että luulisi Fechnerin saaneenkin 
aatteensa kuolemantakaisesta elämästä spiri- 
tisteiltä. Mutta niihin aikoihin, joina kirja- 

semme kirjoitettiin, ei spiritistisiä »henki- 
kommunikatsioneja» vielä ollut olemassa- 
kaan, joskin kyllä muita okkultisia ilmiöitä 
ja niiden tutkimusta. On hyvin mahdollista, 
että viimeksimainittuja asioita Fechner tunsi, 
sillä varsinkin nuorena ylioppilaana hän 
tutki hyvin hartaasti schellingiläistä luonnon- 
filosofiaa, ja useat schellingiläisethän taas 
olivat hyvinkin innokkaita okkultisten 
ilmiöitten tutkijoita. Schellingiläinen psyko- 
logi Eschenmayer julkaisi yhdessä Justinus 
Kernerin kanssa, jonka kirja Seherin von 
Prevorst (1829) oli aikoinansa hyvin tunnettu, 
erikoisia okkultisia lehtiäkin, kuten Blätter 
aus Prevorst (1831—1839) ja Magikon (1842 
—1853). On hyvin mahdollista, että Fechner 
on saanut vaikutuksia näiltä spiritismin 
edelläkävijöiltä. — Myöhemmin hän joka 
tapauksessa tunsi »psyykillisiä ilmiöitä» koko 
paljon. Kuten aikoinaan niin kuuluisan, 
mutta myöhemmin psyykillisten tutkimus- 
tensa takia niin huonoon huutoon joutuneen 
Zöllnerin tiedonannot tutkimuksistansa ame- 
rikkalaisen medion Sladen kanssa osoittavat, 
tutki Fechner niitä mieskohtaisesti. Suora- 
naisin ja tärkein todistuskappale kuitenkin 
on hänen Tagesansicht-kirjansa viimeinen 
luku. Se näet osoittaa, että hän tunsi eng- 
lantilaisen psyykillisen tutkimuksen koko 
hyvin ja että hänen suhteensa sen tuloksiin 

oli pitkällo menevän myönteinen. Nojautuen 
ystävänsä, tiedemiehenä silloin niin tunnetun 
W. Weberin todistukseen hän ottaa myön- 
teisen kannan sellaisiinkin ilmiöihin, joista 
vieläkin riidellään niin intohimoisesti — 
suunnilleen yhtä intohimoisesti kuin riideltiin 
sata vuotta sitten hypnoottisista ilmiöistä, 
jolloin hypnotismi oli tarkalleen samanlai- 
sessa asemassa kuin psyykillinen tutkimus 
meidän päivinämme: lukemattomat tieteelli- 
set komissionit tutkivat silloisten hypnoti- 
soijien prestatsioneja, mutta nurinkuristen 
* menetelmiensä vuoksi tullen säännöllisesti 
yhtä kielteisiin tuloksiin kuin tieteelliset 
komissionit pannessaan toimeen tarkistus- 
kokeita psyykillisistä ilmiöistä meidän päi- 
vinämme. Näiden viimeksimainittujen meto- 
deista, jotka hänen aikanansa tietysti olivat 
yhtä mielettömiä kuin meidän päivinämmekin, 
Fechner tuossa samassa luvussa lausuu mer- 
killisen teräviä sanoja. Niitä voi hyvällä 
syyllä suositella niiden huomioon, joiden 
käsitykset psyykillisistä ilmiöistä ovat yhtä 
irvikuvamaisia kuin olivat useimpien tieteel- 
lisesti sivistyneitten käsitykset hypnotismista 
noin sata vuotta sitten. 

Mitä tulee niihin psyykillisiin ilmiöihin, 
joilla on merkitystä kirjasemme aiheelle, 
niin Fechner uskoo niiden tosiasiallisuuteen, 
mutta ei anna niille sitä uskonnollista mer- 

kitystä kuin spiritistit. Hän lukee henki- 
ilmestykset y. m. s. asiat olevaisen yöpuo- 
leen, olevaisen sairaalloisuuksiin, joita ei ole 
keinotekoisesti edistettävä. Tämä on suun- 
nilleen sama kanta kuin teosofeilla, jotka 
uskovat kanssakäynnin henkien kanssa 
mahdolliseksi, mutta pitävät sitä kummallekin 
puolelle enemmän vahingollisena kuin hyö- 
dyllisenä. Mutta Fechner epäilemättä menee 
liian pitkälle, kun hän, viitattuansa omien 
käsitystensä yhtäpitäväisyyteen henkikommu- 
nikatsionien kanssa, pitää kyllä tätä seikkaa 
todistuksena oman oppinsa puolesta, mutta 
kirjoittaa, että hän mieluimmin olisi ilman 
tätä lisätodistusta. S$illä on kai kaiken jär- 
jen nimessä niin, että jos on olemassa kuo- 
lemantakaista elämää, niin autenttiset tiedot 
sieltä — laadultaan ja määrältään vähäisem- 
mätkin — painaisivat verrattomasti enemmän 
kuin tuhannet vaikka kuinkakin syvämieliset 
spekulatsionit. Tuollainen pidättyväisyys 
olisi aivan luonnollista sellaisissa suurissa 
psyykillisten ja spiritististen ilmiöitten tunti- 
joissa kuin prof. Ch. Richet'ssä, sillä »henki- 
kommunikatsionien» tulkinta sitten Fechnerin 
aikojen on psyykillisen tutkimuksen syve- 
tessä tavattomasti mutkistunut, mutta tuntuu 
oudoksuttavalta Fechnerissä, joka tunnusti 
spiritistiset ilmiöt ja niiden silloisen tulkin- 
nankin. Omasta puolestamme rohkenemme 

olla sitä mieltä, että tämän Fechnerin kirja- 
sen koko mielenkiintoisuus on sen aatteiden 
yhtäpitäväisyydessä — suurin piirtein kat- 
sottuna — henkikommunikatsionien kanssa. 
Olemme tätä mieltä siitäkin huolimatta, että 
kysymys — viimeksimainittujen = tulkinnasta 
vielä odottaakin lopullista ratkaisuaan. 


Suomentaja. 





a sun 


45 a E v W STN ran jä 


j 
= 


n fak emt anoa AN N dai "003 
0 KU 14 
- ET 


ii PRA e TP 130 ai tyt 
wv? 1 PK 





1 i Pipraer Ea 


Rin "o f U , 
pä 
"bli 








Phe 
a X. ad 
An k a E. F, TEN Kr (K: 
E > 5 J i L N 
MON siä hy» e i 
KEIKI Pk 





ENSIMMÄINEN LUKU. 


Ihminen ei elä maan päällä vain kerran, 
vaan kolmesti. Hänen ensimmäinen elämän- 
asteensa on yhtämittaista unta, toinen on 
unen ja valvomisen vaihtelua, kolmas on 
ikuista valveilla-oloa. 

Ensimmäisellä asteellansa ihminen elää 
yksin pimeydessä; toisella hän elää seurassa, 
toisten parissa ja keskellä, mutta eristettynä 
ja valossa, joka kuvastaa hänelle ulkopin- 
nan; kolmannella kutoutuu hänen elämänsä 
toisten henkien kanssa korkeammaksi elä- 
mäksi korkeimmassa hengessä, ja hän näkee 
olioitten olemuksen. 

Hänen ensimmäisellä asteellansa ruumis 
kehkiää idusta ja luo itsellensä työaseita 
toista astetta varten; toisella asteella kehittyy 
henki idustansa ja luo aseita kolmatta astetta 
varten; kolmannella asteella kehkeää se 
jumalallinen itu, joka uinuu jokaisen ihmisen 
hengessä ja joka jo täällä viittaa aavistuk- 
sessa, uskossa, tunteessa ja neroudenvais- 

tossa tuonpuoliseen maailmaan, joka meille 
on pimeän peitossa, mutta kolmannen asteen 
hengille on kirkas kuin päivä. 

Siirtymistä ensimmäiseltä toiselle elämän- 
asteelle sanotaan syntymäksi; siirtymistä toi- 
selta kolmannelle sanotaan kuolemaksi. 

Tie, joka vie toiselta kolmannelle, ei ole 
pimeämpi kuin se, jonka kautta me saa- 
vumme ensimmäiseltä toiselle. Toinen näistä 
teistä vie meidät näkemään maailmaa ulkoi- 
sesti, toinen sisäisesti. 

Mutta kuten lapsi on ensimmäisellä asteel- 
lansa vielä sokea ja kuuro kaikelle sille elä- 
män loistolle ja musiikille, joka odottaa 
häntä toisella asteella, ja kuten hänen syn- 
tymisensä lämpimästä kohdusta on tuskal- 
lista ja tuottaa kipua, ja kuten hänen synty- 
misessänsä on tuokio, jolloin hän tuntee 
aikaisemman olemassaolonsa tuhon kuole- 
mana, nim. ennen hänen heräämistänsä 
ulkoiseen elämään, samalla tavalla emme me 
nykyisessä elämässämme, jossa meidän koko 
tajuntamme on kytkettynä ahtaaseen ruu- 
miiseemme, tiedä mitään elämän loistosta ja 
musiikista ja ihanuudesta ja vapaudesta 
kolmannella asteella, ja tulemme helposti 
pitäneeksi sitä pimeätä käytävää, joka sinne 
vie, umpikujana, josta ei ole mitään tietä 
ulos. Mutta kuolema on toinen syntymä 
vapaampaan elämään, jolloin henki särkee 

ahtaan kuorensa ja jättää sen mätänemään, 
aivan kuten lapsi ensimmäisessä syntymäs- 
sänsä. 

Tämän toisen syntymän perästä tulemme 
me kaiken sen, minkä nykyisillä aisteillamme 
tajuamme ulkoisesti, ikäänkuin kaukaisuu- 
desta lähelle tuotuna, aistimaan ja tajuamaan 
sisäisyydessänsä, meidän läpitunkemanamme. 
Henki ei ole enää liukuva vuoren ja nur- 
mikon pintaa pitkin, ja kevään koko sulou- 
den keskellä sitä ei ole enää piinaava suru- 
mielisyys siitä, että tuo jää hänelle pelkäs- 
tään ulkoiseksi, vaan se on läpitunkeva vuo- 
ren ja nurmikon ja on tunteva edellisen 
vahvuuden ja jälkimmäisen kasvuilon. 
Herättääksensä toisissa ajatuksia se ei ole 
enää ponnisteleva sanoin ja elein, vaan aja- 
tusten herättämisen ilo tulee olemaan siinä, 
että henget, joita ruumiit eivät enää erota 
toisistansa, vaan yhdistävät toisiinsa, vaikut- 
tavat välittömästi toisiinsa. Rakkaimmillensa 
hän ei ole enää näyttäytyvä ulkoisesti, vaan 
on elävä heidän sisimmässä sielussansa, 
osana heistä, ja on ajatteleva ja vaikuttava 
heissä ja heidän kauttansa. 


TOINEN LUKU. 


Kohdussa ollessansa lapsella on vain 
ruumissielu, kasvuvietti. Jäsenten luominen 
ja kasvattaminen ovat sen toimintoja, ja nii- 
den kautta hän kasvaa ulos itsestänsä. Hänellä 
ei ole mitään tajua siitä, että nämä jäsenet 
ovat hänen omansa, sillä hän ei käytä niitä, 
eikä voikaan käyttää. Kaunis silmä ja kau- 
nis suu ovat hänelle pelkästään kauniita 
esineitä, jotka hän on luonut tietämättä, että 
ne kerran tulevat olemaan tarpeellisia osia 
hänestä itsestänsä. Ne ovat tehdyt toista 
maailmaa varten, josta lapsi ei tiedä mitään. 
Hän tunkee ne ulos itsestänsä jonkin hänelle 
itsellensä hämärän vietin voimasta, joka saa 
riittävän — selityksensä äidin elimistöstä. ' 


' Fysiologille voi asian sanoa täsmällisemmin seu- 
raavasti. Ennen syntymää lapsen luova prinsiippi ei 
piile siinä, mikä syntymän perästä elää edelleen — 
sehän on muusta riippuvaa ja vasta syntyvää — vaan 
siinä, mikä lapsesta on jäävä pois ja joutuva tuhon 
saaliiksi, kuten ihmisen ruumis kuolemassa (placenta 

Mutta kun lapsi, tultuansa kypsäksi toista 
elämänastetta varten, pudistaa pois siihen- 
astisen luomisensa elimet ja jättää ne jäl- 
keensä, havaitseekin hän itsensä kaikkien 
luomiensa omavoimaiseksi kokonaisuudeksi. 
Tämä silmä, tämä korva, tämä suu kuuluvat 
nyt hänelle, ja vaikka hän loikin ne sokean 
synnynnäisen tunteen johtamana, niin nyt 
hän oppii niiden kallisarvoisen käytön. Valon, 
värien, tuoksujen, maun ja tunnon maailma 
paljastuu hänelle nyt niitä kutakin varten 
luodussa elimessä. Onnellinen hän, jos hän 
loi ne kelvollisiksi ja käyttökuntoisiksi. 
Ensimmäisen ja toisen asteen välinen 
suhde tulee korkeammanasteisesti toistumaan 
toisen ja kolmannen asteen välisessä suh- 
teessa. Meidän kaikkinainen toimintamme 
ja tahtomisemme tässä maailmassa on tar- 
koitettu luomaan elimistöä, jonka me seu- 
raavassa maailmassa olemme löytävät omaksi 
itseksemme ja olemme käyttävät sitä sel- 
laisena. Kaikki ne henkiset vaikutukset, 
kaikki ne voimannäytöstemmoe seuraukset, 
jotka elämämme aikana käyvät meistä ulos 
ja etenevät kautta ihmismaailman ja luon- 
non, ovat jo täällä kutoutuneet yhteen salai- 


cum funiculo umbilicali, velamentis ovi eorumgue 
liguoribus). Tämän jatkuvasta toiminnasta kasvaa 
nuori ihminen. 

sin, näkymättömin sitein, tullen siten siksi 
ihmisen henkiseksi jäsenistöksi, jonka hän 
eläessänsä tunkee itsestänsä ulos, kutoo hen- 
kiseksi ruumiiksi, aina ja aina yhä kauem- 
maksi tunkeutuvien voimien ja vaikutusten eli- 
mistöksi. Vaikka nämä voimat ja vaikutukset 
ovatkin erottamattomasti kutoutuneet yhteen 
hänen nykyisen elämänsä kansa, niin sijait- 
see niiden oma tajuisuus vielä hänen ulko- 
puolellansa, niin että hän tuntee ne omik- 
sensa vain silloin, kun ne lähtevät hänestä. 
Mutta kuoleman hetkellä, jolloin ihminen 
irroittuu niistä elimistä, joihin hänen luova 
voimansa oli kytkettynä, hän tulee yhdellä 
iskulla tietoiseksi kaikesta siitä, mikä hänestä 
edelleen elää ja vaikuttaa aatteiden, voimien 
ja vaikutusten maailmassa, vaikutuksena 
hänen aikaisemman elämänsä ilmauksista, 
elimellisesti yhkdestä lähteestä virranneena 
kantaa vielä elimellisen yhteyden luonnetta, 
mutta mikä vasta nyt tulee eläväksi ja oma- 
voimaiseksi ja sekä ihmis- että luomakun- 
nassa omalla yksilöllisellä vallantäydellisyy- 
dellänsä, oman luonteensa mukaisesti, vaikut- 
tavaksi. 

Mitä kukin on elämänsä aikana tehnyt 
ihmis- ja luomakunnassa vaikuttavien aat- 
teiden luomisessa, kehittämisessä ja säilyttä- 
misessä, se on jäävä hänen kuolemattomaksi 
osaksensa, joka kolmannella asteella on vai- 

kuttava edelleen, vaikkakin se ruumis, johon 
luova voima oli sidottuna, onkin jo aikoja 
sitten maatunut. Se, mitä miljoonat vainajat 
ovat luoneet, toimineet ja ajatelleet, ei ole 
kuollut heidän mukanansa, eikä sitä ole 
hävittävä se, mitä seuraavat miljoonat luo- 
vat, toimivat ja ajattelevat, vaan se vaikuttaa 
näissä edelleen, kehittyy heissä omaeloisesti 
edelleen, ajaa heitä päämaaleja kohti, joita 
he eivät itse näe. 

Tosin näyttää meistä tällainen aatteellinen 
edelleeneläminen pelkältä abstraktsionilta, ja 
vainajain hengen € edelleenvaikuttaminen 
elossaolevissa pelkältä tyhjältä kuvitelmalta. 
Mutta siltä näyttää se meistä vain siksi, ettei 
meillä ole mitään aisteja tajuta henkiä kol- 
mannella asteella heidän todellisessa, koko 
luonnon täyttävässä ja läpitunkevassa olos- 
sansa. Me voimme nähdä vain heidän elä- 
mänsä kosketuskohdat meidän elämämme 
kanssa, sen osan, jonka kautta he ovat mei- 
dän sisimpämme kanssa yhteenkasvaneet ja 
joka ilmenee meille vain niiden aatteiden 
muodossa, jotka meissä ovat heistä peräisin. 

Vaikkakin se aaltokehä, jonka kivi veteen 
pudotessaan jättää jälkeensä, synnyttää 
jokaisen kiven ympäri, joka kohoaa ylös sen 
pinnasta, kimmahduksen kautta uuden aalto- 
kehän, niin se jää kuitenkin itsessänsä yhte- 
näiseksi kehäksi, joka panee kaikki nuo toi- 


22 


set aallot liikkeelle ja sulkee ne kehäänsä. 
Mutta kivet tietävät vain aaltokehien pirs- 
tautumisesta. Me olemme tuollaisia tietämät- 
tömiä kiviä, sillä erotuksella vain, että me, 
toisin kuin nuo kiintonaiset kivet, jo tässä 
elämässä lyömme kukin ympärillemme yhte- 
näisen vaikutusten kehän, joka ei vain leviä 
toisten ympärille, vaan heidän sisäänsäkin. 

Tosiasiallisesti kasvaa jokainen ihminen 
jo tämän elämänsä aikana toisten sisälle 
vaikutuksiensa, nimittäin sanan, esimerkin, 
kirjoituksen ja teon kautta. Jo Goethen 
eläessä kantoivat miljoonat hänen aikalai- 
sensa sisässänsä kipinöitä hänen hengestänsä, 
joista taas syttyi puolestansa uusia kipinöitä; 
jo Napoleonin eläessä tunki hänen henkensä 
voima läpi koko silloisen maailman. Kun 
nämä miehet kuolivat, niin ne elämän oksat, 
jotka he olivat ympänneet aikaansa, eivät 
kuolleet heidän kerallansa. Uusien tämän- 
puolisten oksain versomisvoima vain sam- 
mui, mutta noiden toisten, alkujaan yhdestä 
yksilöstä lähteneitten ja kokonaisuudessansa 
yhden yksilön muodostavien elämänoksain 
kasvu ja edelleenkehitys tapahtuu nyt 
samalla sisäisellä, meille käsittämättömällä 
itsetajuisuudella kuin aikaisemmin niiden 
ensimmäinen — versominen. Vielä elävät 
Goethet, Schillerit, Napoleonit ja Lutherit 
keskellämme, sisällämme, itsetajuisina, kor- 

keammalle kehittyneinä kuin mitä he olivat 
kuollessansa, meissä ajattelevina ja toimi- 
vina, aloitteita synnyttävinä ja edelleen- 
kehittävinä yksilöinä. Eivätkä he enää elä 
suljettuina ahtaaseen ruumiiseen, vaan ulot- 
tuvina halki sen maailman, jota he elinaika- 
nansa muovailivat, josta he nauttivat ja jota 
he hallitsivat, heidän henkensä ulottuessa 
paljon kauemmaksi kuin ne vaikutukset, 
joista meillä on tietoa. 

Suurin esimerkki mahtavasta hengestä, 
joka vielä jälkimaailmassa elää ja vaikuttaa, 
on Kristus. Ei ole vain tyhjää sanahelinää 
sanoa, että Kristus elää uskovaisissansa, 
sillä jokainen todellinen kristitty kantaa 
häntä itsessänsä, ei vain vertauskuvallisesti, 
vaan elävänä sanan totisimmassa mielessä. 
Jokainen, joka toimii ja ajattelee hänen tah- 
tonsa mukaan, on osallinen hänestä, sillä 
juuri Kristuksen henki vaikuttaa hänessä 
tämän toiminnan ja ajattelemisen. Hän on 
ulottanut itsensä seurakuntansa jokaiseen 
jäseneen, ja hänen henkensä kautta riippuvat 
he kaikki yhdessä, kuten saman omenapuun 
omenat tai kuten saman viiniköynnöksen 
rypäleet. 

» Sillä niinkuin ruumis on yksi ja sillä on 
monta jäsentä, mutta kaikki ruumiin jäsenet, 
vaikka niitä on monta, ovat yksi ruumis, 
niin samoin on Kristuskin.» (1 Kor. 12, 12.) 

Mutta eivät vain suurimmat henget, vaan 
jokainen kunnon ihminen herää seuraavassa 
maailmassa, hallussansa itsensä luoma eli- 
mistö, joka käsittää itsessänsä kokonaisuu- 
tena äärettömiä henkisiä luomia, vaikutuksia 
ja momentteja ja jolla on suurempi tai pie- 
nempi laajuus ja enemmän tai vähemmän 
kehitysvoimaa, aina sen mukaan, mitä kauem- 
maksi ja mitä voimakkaammin ihmishenki 
vaikutti ympärillensä. Siitä taas, joka täällä 
eli turpeeseen sidottuna ja käytti henkeänsä 
vain aineensa liikkeessä pitämiseen, ruokki- 
miseen ja ilahduttamiseen, tulee vain merki- 
tyksetön olento jäämään jäljelle. Niin on 
tuleva rikkaimmasta köyhin, jos hän käyttää 
rahansa vain säästääksensä itseänsä vaivan- 
näöltä, ja köyhimmästä rikkain, jos hän 
käyttää voimiansa toimeentulonsa kunnial- 
liseen ansaitsemiseen. Sillä mitä kukin täällä 
antaa pois, sen hän tulee saamaan siellä 
takaisin, ja rahalla tulee olemaan arvoa vain 
sikäli kuin se on arvokasta matkaansaat- 
tanut. 

Nykyisen henkisen elämämme arvoituk- 
set: totuuden jano, joka ei usein hyödytä 
meitä ollenkaan täällä, jokaisen oikean hen- 
gen halu tehdä tekoja, jotka koituvat vain 
jälkimaailman hyödyksi, omatunto katumuk- 
sinensa, joka saattaa meidät selittämättömään 
hätään sellaistenkin huonojen tekojen vuoksi, 

jotka eivät tuota meille mitään vahinkoa — 
kaikki nämä ovat ennakkotunnetta siitä, 
mitä meille on tuova tuonpuolinen maailma, 
jossa pienimmänkin ja salatuimmankin 
tekomme hedelmä on putoava osana omaa 
itseämme. 

Olemiston suuri oikeudenmukaisuus on 
siinä, että jokainen luo itsellensä tulevan 
elämänsä ehtoja. "Teoistansa ei ihmiselle 
tulla maksamaan ulkonaisia palkintoja eikä 
rangaistuksia. Ei ole olemassa mitään tai- 
vasta ja helvettiä, jommoiseen tavalliset 
kristityt, juutalaiset ja pakanat uskovat sie- 
lujen saapuvan. Sielu ei tee hyppyä ylös 
eikä myöskään putoa alas, ei myöskään 
joudu seisahdukseen, so ei hajoa ja haihdu 
kaikkeuteen, vaan kestettyänsä kuoleman 
suuren elämänastetaudin se kehittyy häiriin- 
tymättä edelleen, yhä korkeampaan elämään, 
olemiston — muuttumattoman, myöhemmät 
asteot — aikaisempien pohjalle rakentavan 
lainalaisuuden = mukaisesti. Ja aina sen 
mukaan, onko ihminen elänyt hyvin vai huo- 
nosti, toiminut jalosti vai alhaisesti, ollut 
ahkera vai laiska, on hän löytävä omanansa 
terveen tai sairaan, kauniin tai ruman, vah- 
van tai heikon elimistön, ja hänen vapaa 
toimintansa tässä maailmassa on määräävä 
hänen asemansa toisiin henkiin nähden, 
hänen kohtalonsa, hänen taipumuksensa ja 

kykynsä kehittyä yhä edelleen, seuraavassa 
maailmassa. 

Senvuoksi olkaa kestäviä ja urhoollisia! 
Sillä se, joka täällä käy hitaasti, on siellä 
käyvä rammasti; se, joka täällä ei pidä sil- 
miänsä auki, on siellä saava tylsän näön, ja 
se, joka täällä harjoittaa petosta ja ilkeyttä, 
on tosien ja hyvien kuorossa tunteva oman 
väärän sävelensä kipuna, joka on siellä ajava 
häntä korjaamaan pahoja tekojansa ja sovit- 
tamaan, mitä hän on täällä rikkonut, eikä 
ole antava hänelle rauhaa eikä lepoa, ennen- 
kuin hän on pienimmänkin ja viimeisenkin 
pahantekonsa poispyyhkinyt ja sovittanut. 
Ja kun toiset henget ovat jo kauan levän- 
neet Jumalassa tai, paremminkin, ovat elä- 
neet osallisina hänen ajatuksistansa, hän 
tulee harhailemaan maan päällä elämän vai- 
vassa ja vaihteluissa, ja hänen sielunsa paha 
tulee vaivaamaan ihmisiä erehdyksin ja 
taikauskoin, johtamaan heitä paheisiin ja 
mielettömyyksiin. Ja kun hän kolmannella 
asteella näin jää jäljelle tiellänsä täydelli- 
syyteen, niin hän tulee myös niitä, joissa 
hän edelleen elää, pidättämään heidän tiel- 
länsä toisesta kolmanteen maailmaan. 

Miten kauan tulleekin valhe, pahuus ja 
alhaisuus yhä vielä vaikuttamaan ja taiste- 
lemaan elämästä ja kuolemasta totuuden, 
kauneuden ja oikeuden kanssa, niin jälkim- 

mäiset tulevat ne vielä lopulta kukistamaan, 
ja ne tulevat tuhoutumaan omien seuraus- 
tensa vastaiskuihin, kunnes kaikesta val- 
heesta, kaikesta pahuudesta ja liasta ei ihmi- 
sen sieluun ole jäävä rahtuakaan jäljelle. 
Ainoastaan se, mikä on totta, kaunista ja 
hyvää, on ikuista ja katoamatonta ihmisessä. 
Ja jos hänellä on siitä sinapinsiemenkin jäl- 
jellä — ja kenessäpä sitä ei olisi —, niin 
tulee lopulta, kolmannen elämänasteen kii- 
rastulessa akanoista ja ruumenista puhdis- 
tettuna, vain se jäämään jäljelle ja kerran, 
vaikka ehkä myöhäänkin, kasvamaan iha- 
naksi puuksi. 

Iloitkaa myöskin te, joiden henkeä vaiva 
ja tuska on ollut terästämässä, sillä teille on 
koituva hyödyksi se harjoitus, mitä urhool- 
linen taistelu täällä merkitsee, ja uuteen 
elämäntasoon voimakkaammiksi syntyneinä 
te pikemmin ja riemukkaammin tavoitatte 
sen, mitä kohtalonne ei sallinut teidän täällä 
saavuttaa. 


KOLMAS LUKU. 


Ihminen käyttää monia keinoja yhteen 
tarkoitukseen, Jumala käyttää yhtä keinoa 
moneen tarkoitukseen. 

Kasvi ajattelee olevansa olemassa vain 
itseänsä varten, kasvaaksensa, keinuaksensa 
tuulessa, juodaksensa valoa ja ilmaa, valmis- 
taaksensa tuoksuja ja värejä omiksi koris- 
teiksensa, leikkiäksensä perhosten ja mehi- 
läisten kanssa. Se onkin olemassa myös 
itseänsä varten, mutta samalla se on vain 
yksi maan huokonen, jossa valo, ilma ja vesi 
kohtaavat toisensa ja kietoutuvat proses- 
seiksi, jotka ovat tärkeitä koko maiselle elä- 
mälle. Se on olemassa ollakseen maan hikoilu- 
ja hengityselimenä, kutoaksensa sille vihreän 
puvun ja tarjotaksensa ihmisille ja eläimille 
ravintoa, vaatetus- ja lämmitysainetta. 

Ihminen ajattelee, että hän on olemassa 
vain itseänsä varten, tyydyttääkseen vain 
itseänsä, vaikuttaakseen ja toimiakseen oman 
ruumiillisen ja henkisen kasvunsa hyväksi. 

Hän onkin myös itseänsä varten, mutta 
samalla on hänen henkensä ja ruumiinsa 
vain asunto, johon korkeammat henget astu- 
vat sisälle, kietoutuvat ja kutoutuvat toisiinsa 
ja aikaansaavat vaikutuksia, jotka tunnetaan 
ihmisen tunteessa ja ajatuksessa ja joilla on 
korkeampaa merkitystä kolmannelle tasolle. 

Ihmisen henki on 
samalla kertaa yhtä 
paljon noiden kor- 
keampien henkien, 
kuin omaa, omai- 
suutta, ja mitä siinä 
tapahtuu, kuuluu aina 
molemmille, mutta eri 
tavoin. 

Kuten — oheisessa 
kuviossa voidaan kes- 
kellä olevaa kuusisäteistä tähteä pitää itse- 
näisenä, sisäisesti yhtenäisenä kuviona, jonka 
säteet ovat riippuvaisia keskipisteestä ja ovat 
sen kautta sidotut yhteen, mutta toiselta puolen 
taas yhteensulautuneena noista yksivärisistä 
ympyröistä, joista kukin on sisäisesti yhte- 
näinen, ja kuten jokainen tämän kuvion säde 
kuuluu sekä itsellensä että niille ympyröille, 
joiden toinen toisensa sisään tunkeutumisen 
kautta se syntyy, niin samalla tavalla on 
myöskin ihmissielun laita. 

Ihminen ei usein tiedä, mistä hänen aja- 

tuksensa tulevat, jotakin pälkähtää hänen 
päähänsä. Hänet valtaa kaiho, hätä tai ilo, 
hänen voimatta tehdä itsellensä niistä tiliä; 
jokin mahti yllyttää häntä toimimaan tai 
jokin ääni kieltää häntä siitä, hänen löytä- 
mättä näille itsestänsä selitystä. Tällöin 
henget valtaavat hänet, herättämällä hänessä 
ajatuksia ja tekoja, jotka ovat peräisin vie- 
raasta keskipisteestä. Vielä silmäänpistäväm- 
miksi tulevat heidän vaikutuksensa niissä 
abnormeissa tiloissa (unissäkävijäin tilassa, 
mielisairauksissa), joissa molemminpuolinen 
riippuvaisuussuhde henkien ja meidän välil- 
lämme kallistuu edellisten eduksi, niin että 
me otamme passiivisesti vastaan sen, mitä 
meihin virtaa, ilman vastavaikutusta meidän 
puoleltamme. 

Niin kauan kuin ihmishenki on valveilla 
ja terve, se ei ole henkien, jotka ovat sen 
sisälle kasvaneet ja joista se itse näyttää 
olevan kokoonkasvanut, leikkipallo ja tuote, 
vaan olio, joka pitää näitä samoja henkiä 
yhdessä, on niille näkymätön ja mitä elin- 
voimaisin keskipiste, täynnä henkistä veto- 
voimaa, se, johon kaikki virtaavat yhteen, 
jossa kaikki kohtaavat toisensa ja keskinäi- 
sen kanssakäynnin kautta synnyttävät aja- 
tuksia. Tämä keskipisto ei ole syntynyt 
henkien risteytymisen kautta, vaan on siin- 
nyt hänen Juovuttamattomaksi omaisuudek- 

sensa hänen hedelmöittymisensä hetkellä, ja 
siihen sisältyy vapaa tahto, itsemääräys, 
itsetunto, järki ja kaikkien henkisten kykyjen 
pohja ja perustus. Syntymän hetkellä kaikki 
nämä uinuvat siinä vielä, kuten siemen, joka 
ei ole vielä itänyt, odottaen kehkeämistänsä 
elimistöksi täynnä elontäyttä yksilöllistä 
todellisuutta. Mutta niin pian kuin ihminen 
on saapunut elämään, vieraat henget saavat 
siitä vihiä, tungeksivat joka taholta ja koet- 
tavat ottaa hänen voimansa omaksensa, vah- 
vistaaksensa hänen voimallansa jotakin koh- 
taa itsessänsä. Mutta tämän onnistuessa tulee 
tämäkin vieraan hengen kohta ihmishengen 
omaisuudoksi, kaivortuu siihen ja auttaa 
osaltansa son kehitystä. 

Ihmisen sisään kasvaneet henget ovat yhtä 
paljon, vaikka eri tavalla, hänen tahtonsa 
vaikutettavissa kuin hän on puolestansa 
riippuvainen —sisällänsä asuvista vieraista 
hengistä. Hän voi aivan samalla tavalla 
oman henkisen elämänsä keskuksesta käsin 
synnyttää häneen liittyneissä hengissä uutta, 
kuin nämä voivat määräävästi vaikuttaa 
hänen sisimpäänsä. Mutta sopusuhtaisesti 
kehittyneissä hengissä ei millään yksityisellä 
tahdolla ole ylivaltaa toisten yli Kun vie- 
raasta hengestä vain yksi osa elää yhdys- 
elämää yksityisen ihmisen kanssa, niin jäl- 
kimmäisen tahto voi vaikuttaa edelliseen 

vain herättävästi, koska kerran suurin osa 
edellisestä elää jälkimmäisen ulkopuolella. 
Ja koska jokaisen ihmisen tahto sulkee 
sisäänsä hyvin erilaisten vieraiden henkien 
seuran, niin kunkin näiden yksityinen tahto 
voi vaikuttaa koko ihmiseen vain herättä- 
västi, ja vain silloin, kun ihminen vapaasta 
tahdostansa luovuttaa koko itsensä yksityisille 
hengille, hän menettää kyvyn hallita heitä. 

Eivät kaikki henget erotuksettomasti voi 
liittoutua yhteen samassa sielussa. Siksi 
taistelevat hyvät ja huonot, totuuden ja val- 
heen henget omistusoikeudesta siihen, ja 
joka taistelussa voittaa, pitää kentän. Sisäi- 
nen ristiriita, joka on niin tavallista ihmi- 
sessä, ei olo muuta kuin juuri tätä vieraiden 
henkien (taistelua hänen omistuksestansa, 
nämä kun koettavat voittaa hänen tahtonsa, 
järkensä, lyhyesti: koko hänen sisäisen ole- 
muksensa, omaksensa. Kuten ihminen tun- 
tee hänessä asuvien henkien sovinnon rau- 
hana, selvyytenä, sopusointuna ja varmuu- 
tena omasta itsestänsä, niin tuntee hän hei- 
dän taistelunsa levottomuutena, epäilyksinä, 
horjumisena, neuvottomuutena ja sisäisenä 
rikkinäisyytenä. Mutta tässä taistelussa hän 
ei joudu minään vaivattomana saaliina vah- 
vemmille hengille, vaan omatahtoisine voimi- 
nensa, joiden lähde hänen olemuksensa 
keskipiste on, hän seisoo hänen omistukses- 

tansa taistelevien voimain keskellä ja tais- 
telee mukana, keiden puolesta vain tahtoo, 
ja niin voi auttaa heikomman puolen voit- 
toon asettamalla voimansa sen käytettäväksi 
vahvempaa vastaan. Täten jää ihmisen oma 
itse tämän taistelun keskellä vahingoittumat- 
tomaksi, niin kauan kuin hän suojelee voi- 
mainsa luonnollista vapautta eikä väsy käyt- 
tämästä niitä. Kun hän kuitenkin niin usein 
joutuu pahojen henkien saaliiksi, tapahtuu se 
siksi, että hänen voimiensa käyttö on hänen 
sisimmällensä vaivalloista. Siksipä usein riit- 
tääkin laiskuus ja velttous tekemään pahaksi. 

Mitä parempi ihminen on, sitä helpompaa 
on hinelle vieläkin paremmaksi tuleminen, 
ja mitä huonompi hän on, sitä helpommin 
hän turmeltuu ja rappeutuu kokonansa. Sillä 
hyvässä ihmisessä elää monta hyvää henkeä, 
jotka liittoutuvat hänen kanssansa ulosjää- 
neitä ja nyt uudelleen päälletunkevia pahoja 
henkiä vastaan, siten tehden hänelle voi- 
mainsa säästön mahdolliseksi. Hyvä tekee 
hyvää vaivattomasti, sillä hänen henkensä 
tekevät sen hänen puolestansa. Huonon 
taas hyvää tehdessänsä täytyy ensin sisäi- 
sellä voimallansa tukahduttaa ja kukistaa 
vastaanniskuroivat pahat henget. 

Sitäpaitsi kaltainen vetää kaltaistansa 
puoleensa ja pakenee vastakohtaansa, jollei 
voi sitä lannistaa. Meissä asuvat hyvät 


3 — Kirjanen kuolemanjälkeisestä elämästä. 

henget houkuttelevat hyviä henkiä ulkopuolel- 
tamme ja pahat henget pahoja. Mielellänsä 
vierailevat puhtaat henget puhtaassa sielussa, 
ja pahaan meissä tarttuu paha ulkopuolel- 
tamme. Kun hyvät henget sielussamme ovat 
voitolla, niin pian pakenee pois aivan itses- 
tänsä viimeinenkin paha henki, joka vielä on 
siinä värjötellyt, sillä hyvässä seurassa ei 
hänen ole hyvä olla. Ja niin tulee hyvien 
ihmisten sielu siinä asuville autuaille sieluille 
todelliseksi taivaalliseksi asunnoksi. Mutta 
jos hyvät henget näkevät taistelun sielun 
puolesta siinä asuvia pahoja henkiä vastaan 
toivottomaksi, niin he voivat jättää sen 
näille kokonansa, ja niin tulee se lopulta 
helvetiksi, kadotettujen vpiinan paikaksi. 
Pahojen ihmisten omantunnontuskat ja hei- 
dän sielunsa sisäinen rauhattomuus ja sor- 
tumus ovat kipuja, jotka eivät kalva heitä 
yksinänsä, vaan vieläkin tuimemmin heidän 
sielussansa asuvia kadotettuja henkiä. 


NELJÄS LUKU. 


Kun korkeammat henget eivät asu vain 
kukin yhdessä ihmisessä, vaan kun jokainen 
heistä haaraantuu useampiin, niin juuri he 
ovat yhdistämässä ihmisiä henkisesti toisiinsa, 
joko yhden yhteisen uskon ja totuuden tai 
saman siveellisen ja poliittisen pyrkimyksen 
muodossa. Kaikki ihmiset, joilla on henkistä 
yhteyttä keskenänsä, kuuluvat yhden ja 
saman hengen ruumiiseen ja tottelevat 
aatetta, joka on hänestä siirtynyt heihin, 
hänen jäseniinsä. Usein elää sama aate koko 
kansassa yht'aikaa, usein innostuvat ihmis- 
joukot yhteen ja samaan tekoon: kas tällöin 
säteilee jokin mahtava henki tarttuvan tau- 
din tavoin jokaiseen vallaten heidät kaikki. 
Tosin eivät yksinomaan vainajain henget ole 
yhdistämässä henkiä toisiinsa, vaan lukemat- 
tomat uudet aatteet vaikuttavat elävistä elä- 
viin. Mutta kaikki nämä aatteet, jotka elossa- 
olevasta lähtevät maailmaan, ovat jo hänen 
tulevan henkisen elimistönsä jäseniä. 


36 


Jos siis kaksi sukulaishenkeä ihmiskun- 
nassa kohtaa toisensa ja yhteisiltä puolil- 
tansa kasvaa yhteen, samalla kuin he 
erilaisilla puolillansa muuntelevat ja rikas- 
tuttavat molemminpuolisesti toisiansa, niin 
samalla tavalla yhtyvät myöskin seurat, 
suvut ja kansat yksilöinensä henkiseksi 
yhdyskunnaksi rikastuttaen kukin toistansa 
henkisellä omaisuudellansa. Näin käy kol- 
mannen tason henkielämä ihmiskunnassa 
erottamattomasti käsi kädessä ihmiskunnan 
kehityksen ja edistyksen kanssa. Valtion, 
tieteitten, taiteitten ja inhimillisen yhdys- 
elämän vähittäinen kehkeäminen ja näiden 
elämänpiirien järjestäytyminen yhä suurem- 
miksi, sopusuhtaisesti jäsentyneiksi koko- 
naisuuksiksi on seurausta lukemattomien, 
ihmiskunnassa elävien ja toimivien henkisten 
yksilöiden yhteenkasvamisesta suuremmiksi 
henkisiksi organismeiksi. 

Mitenkäpä muuten olisivatkaan nuo suu- 
renmoiset elämänpiirit voineet niin muuttu- 
mattomien aatteiden mukaisesti kehkeytyä 
esiin yksilöiden sekasortoisesta itsekkäästä 
touhusta, — yksilöiden, jotka likinäköisillä 
silmillänsä eivät keskuksesta näe kehää 
eivätkä kehästä keskusta, — elleivät kaiken 
kirkkaasti näkevät henget vaikutuksellansa 
olisi tuota touhua läpitunkeneet ja elleivät 
he sen kautta, että he kaikki ponnistelevat 

kohti yhteistä jumalallista keskusta ja tällöin 
jumalallisilla osillansa sulavat yhteen, joh- 
taisi myöskin ihmisiä, joissa he vaikuttavat, 
yhdessä kohti korkeampaa päämäärää. 

Mutta näiden sovussa ja ystävyydessä 
elävien henkien harmonian rinnalla riehuu 
sellaisten henkien taistelu, joiden olemus on 
riitaa ja vastustusta, — taistelu, jossa kaikki 
ajallisen riidan pauloissa oleva on lopulta 
tuhoava itsensä, jotta ihminen puhtaudes- 
sansa lopulta yksin jää jäljelle. Myöskin 
tästä taistelusta on ihmiskunnassa jälkiä näh- 
tävänä, nimittäin systeemien taistelussa, lah- 
kojen välisessä vihassa, ruhtinasten ja kan- 
sojen välisissä sodissa ja kapinoissa. 

Kaikkiin näihin suuriin henkisiin liikkei- 
siin ihmisjoukot syöksyvät sokean uskon, 
sokean vihan, sokean kuuliaisuuden vallassa. 
He eivät näe eivätkä kuule oman henkensä 
silmillä ja korvilla, vaan vieraat henget aja- 
vat heitä päämaaleihin, joista he itse eivät 
tiedä mitään. Vieraiden henkien tutkainta 
totellen he karjan tavoin antavat ajaa itsensä 
orjuuteen, kuoiemaan ja mitä hirveimpään 
hätään ja ahdistukseen. 

Tosin on ihmisiä, jotka selvän itsetietoi- 
sesti ja sisäisesti itsenäisinä tarttuvat tällai- 
sen suuren liikkeen kulkuun, toimien siinä 
ja johtaen sitä. Mutta he ovat vain vapaa- 
ohtoisia välikappaleita suurille, ennenmäärä- 

tyille tarkoitusperille, tosin kyeten vapaalla 
toiminnallansa vaikuttamaan edistyksen laa- 
tuun ja nopeuteen, mutta ei sen maaleihin. 
Vain ne ovat saaneet suurta aikaan maail- 
massa, jotka ovat oivaltaneet oman aikansa 
suunnan ja ovat ohjanneet oman vapaan 
toimintansa tähän samaan suuntaan, kun 
taas aivan yhtä suuria henkiä on sortunut 
siksi, että he sotivat sitä vastaan. Edelliset 
on henki, joka asettaa paremmat päämaalit 
ja tietää tiet niihin, valinnut liikuttavan voi- 
mansa keskipisteiksi, ei sokeiksi välikappa- 
leiksi, vaan sellaisiksi, jotka omasta pakosta 
ja oman ymmärryksensä mukaisesti palvele- 
vat hänen viisaita tarkoituksiansa. Sillä ei 
pakonalainen orja suorita parhaita palve- 
luksia. Millä työllä kukin meistä alkaa pal- 
vella Jumalaa tällä puolen, sitä hän on toi- 
sella puolen, hänen taivaallisesta herruudes- 
tansa osallisena, edelleen jatkava. 


VIIDES LUKU. 


Monin tein voivat elävien ja vainajien 
henget kohdata toisensa tajuttomasti, monin 
myös tajuisesti ja yhdeltä puolen. Kukapa 
voisi tutkia pohjia myöten tämän kanssa- 
käynnin. Sanokaamme vain lyhyesti: he 
tapaavat toisensa silloin, kun he tajunnal- 
lansa tapaavat toisensa. Vainajat ovatläsnä 
silloin, kun he ovat läsnä tajunnallansa. 

On yksi keino, jonka avulla elävät voivat 
kohdata vainajia, nimittäin se, että elävät 
muistelevat vainajia. Ajatuksensa suuntaa- 
minen heihin merkitsee heidän huomionsa 
herättämistä meitä kohtaan, kuten elävään 
olentoon sattuva ärsytys kääntää huomion 
sinne, mistä ärsytys sattuu häneen. 

Sillä onhan vainajien muistelemisemme 
heidän tämänpuolisen tajuisen elämänsä eräs 
meissä tajuiseksi tullut ja itseensä palaava 
vaikutus, kun taas heidän tuonpuolinen 
tajuinen elämänsä tässä tapauksessa seuraa 
tämänpuolisen johtoa. 

Kun elossaoleva muistelee toista elossa- 
olevaa, niin se kyllä voi antaa sysäyksen 
tämän tajunnalle. Mutta se ei tehoa ollen- 
kaan siksi, että tämän tajunta on vielä koko- 
nansa ahtaan ruumiinsa vankeudessa. Mutta 
kuoleman vapauttamana tajunta etsii hänen 
olopaikkaansa, seuraten tällöin sitä sysäystä, 
joka häneen kohdistetaan, ja seuraa sitä sitä 
helpommin ja voimakkaammin, mitä useam- 
min ja voimakkaammin tuo sysäys sitä ennen 
tuli häneen suunnatuksi. 

Kuten yhden ja saman ruumiillisen lyön- 
nin tuntevat sekä lyöjä että lyöty yhtaikaa 
molemminpuolisesti, niin on olemassa vain 
yksi tajunnanlyönti, joka tunnetaan molem- 
minpuolisesti, nimittäin vainajain muistelemi- 
nen. Me erehdymme pitämään vain tämän- 
puolista tajunnanpuoliskoa olemassaolevana 
siksi, että tuonpuolisesta meillä ei ole mitään 
vihiä. Ja tämä erehdys saattaa matkaan 
toisia erehdyksiä ja laiminlyöntejä. 

Rakastetulta on rakastettu, puolisolta puo- 
liso, äidiltä lapsi temmattu pois. Turhaan 
he etsivät poistemmattuansa kaukaisesta tai- 
vaasta, kurottavat katseensa ja kätensä tyh- 
jyyteen, etsien ja hakien sitä, mitä todelli- 
suudessa ei ole riistetty pois. Ainoastaan 
ulkonaisen ajatuksenvaihdon lanka on tullut 
katkaistuksi, kun taas tästä ulkonaisen 
aistin välittämästä kanssakäynnistä, jonka 

avulla he ennen ymmärsivät toisiansa, on 
tullut sisäinen, välitön, sisäisen aistin avulla 
tapahtuva ajatustenvaihto, jonka käyttöä he 
eivät ole oppineet. 

Kerran näin äidin suuressa hädässä 
etsivän joka paikasta vielä elossaolevaa las- 
tansa, jota hän kantoi käsivarrellansa. Suu- 
rempi vielä on sen äidin erehdys, joka kuol- 
lutta lastansa etsii kaukaisesta tyhjyydestä, 
kun hänen tarvitsisi katsoa vain sisäänsä 
löytääksensä hänet luotansa. Ja eikö hän 
löydä häntä kokonaisena? Mutta omasiko 
hän lapsen kokonaisena silloin, kun se oli 
hänen käsivarrellansa? Ulkonaisen seurus- 
telun edut: ulkonainen sana, ulkonainen 
katse, ulkonainen hoito eivät ole enää hyö- 
dyksi, kun taas sisäisen seurustelun edut 
hyödyttävät vasta nyt. Hänen on vain tie- 
dettävä, että on olemassa sisäistä seurustelua 
etuinensa. Sellaiselle ei puhella eikä ojen- 
neta kättä tervehdykseksi, josta luullaan, 
ettei häntä ole olemassakaan. Jos te taas 
tiedätte kaiken oikein, niin elävien ja vaina- 
jien välillä on alkava uusi elämä, joka on 
koituva voitoksi sekä eläville että vainajille. 

Ajatelkaa jotakin vainajaa oikein kiinteästi, 
niin ei vain vainajan muisto, vaan vainaja itse 
on läsnä. Te voitte hänet sisäisesti manata 
esiin, ja hänen täytyy tulla; te voitte pitää 
hänestä kiinni, ja hänen täytyy jäädä, kun- 

han vain terästätte häneen ajatuksenne kyl- 
lin tiukasti. Ajatelkaa häntä rakkaudella tai 
vihalla, hän on tunteva sen, ja mitä voimak- 
kaammalla rakkaudella tai vihalla te häntä 
ajattelette, sitä voimakkaammin hän on sen 
tunteva. Ennen teillä oli muisto vainajasta; 
nyt te osaatte käyttää hänen muistoansa. Nyt 
te voitto tuottaa vainajalle onnea tai piinaa 
ajattelemalla häntä; voitte sopia hänen kans- 
sansa tai leppymättömästi kiistellä hänen 
kanssansa, ja niin, ettette vain te, vaan myös 
hän on tietoinen siitä. Tehkää aina par- 
haassa tarkoituksessa näin! Ja pitäkää huoli 
siitä, että jälkeenjättämänne muisto tulee teille 
itsellenne siunaukseksi. 

Onnellinen se, joka ihmisten mieliin jäl- 
keenjättää aarteen rakkautta, arvonantoa ja 
ihailua! Mitä hän tässä elämässä hyödyttä- 
vää jättää jälkeensä, sen hän voittaa kuole- 
massa, koska hän kuoleman kautta saavuttaa 
tajunnan, joka ikäänkuin yhdellä iskulla on 
tietoinen siitä, mitä jälkeenjääneet hänestä 
ajattelevat. Hän perii aarteen, josta hän 
eläessänsä nautti vain murusia. Ja tämä 
kuuluu niihin aarteisiin, joita meidän tulee 
koota taivaaseen. 

Voi sitä, jota kiroukset ja sadatukset 
etsiskelevät kammottavana muistona! Ne, 
jotka häntä täällä etsiskelivät turhaan, saa- 
vuttavat hänet kuolemassa. Heidän sada- 

tuksensa ovat sen helvetin tuskia, joka häntä 
odottaa. Jokainen sadatus, joka hänen 
peräänsä huudetaan, on kuin nuoli, joka 
tunkeutuu hänen sisimpäänsä. 

Vain kaikkien niiden seurausten kokonai- 
suudessa, jotka hyvyys ja pahuus siittävät 
olemassaoloon, täyttyy oikeudenmukaisuus. 
Tosin kyllä täytyy niiden oikeamielisten, 
jotka täällä tulevat väärinymmärretyiksi, 
kärsiä tästä vielä toisellakin puolella ulkoi- 
sena pahana, ja väärämielisille koituu väärä 
jälkimaine ulkoiseksi hyväksi. Pidä sen- 
vuoksi maineesi täällä mahdollisimman puh- 
taana äläkä pane kynttilääsi vakan alle. 
Mutta tuonpuolisten henkien keskuudessa 
loppuu kaikki väärinkäsitys. Se, mikä täällä 
punnittiin väärin, punnitaan siellä oikein ja 
palkitaan kaupanpäällisten kera. Taivaalli- 
nen oikeus voittaa kaiken maallisen oikeu- 
den, jos ehkä myöhäänkin. 

Kaikki, mikä herättää meidät muistele- 
maan vainajia, on keino heidän luoksekutsu- 
miseksensa. 

Jokaisessa vainajain kunniaksi vietetyssä 
juhlassa he liitelevät luoksemme, jokaisen 
heille pystyttämämme patsaan ympärillä ho 
leijailevat, jokaista laulua, jossa heidän teko- 
jansa mainitaan, he kuuntelevat mukana. 
Elämänsiemen uudelle taiteelle! Miten van- 
hentunut se jo olikaan ja väsynyt esittämästä 


44 


vanhoja kappaleita aina samoille katsojille! 
Yhdellä iskulla avautuu nyt yläpuolelle per- 
mannon, jota entiset katsojat ovat kansoitta- 
massa, rivi aitioita, joista tavallista korkeampi 
seurapiiri on katsomassa alas. Ja luoda ei 
alhaalla, vaan ylhäällä istuvain mielenmu- 
kaista on tästä lähtien oleva taiteen ylin tar- 
koitus. Alhaalla istuvat saavat tyytyä sii- 
hen, mikä on ylempäin mieleen. 

Pilkkaajat pilkkaavat ja kirkot riitelevät. 
Aiheena on eräs salaisuus, joka on järjen- 
vastainen pilkkaajille, ylijärjellinen kirkoille, 
ja niin vain siksi, että molemmilta on jäänyt 
salaan eräs totuus, jonka ilmoituksesta saa 
selvän ja yksinkertaisen selityksen se, mikä 
on loukkauskivenä pilkkaajien järjelle ja 
kirkkojen sovulle. 

Ei vain jauhoista ja vedestä leivotun 
ruumiin kera Kristus astu ehtoollisessa usko- 
vaisiinsa. Nautitse se oikein, häntä muistel- 
len, ja hän ei ole vain ajatuksinensa oleva 
luonasi, vaan sisässäsi, sitä enemmän, mitä 
enemmän sinä häntä ajattelet. Ja mitä voi- 
makkaammin sinä häntä ajattelet, sitä suu- 
remmalla voimalla hän on sinua vahvistava. 
Jollet sinä häntä muistele, niin ehtoollinen 
jää jauhoiksi ja vedeksi ja tavalliseksi vii- 
niksi. 


KUUDES LUKU. 


Jokaisessa ihmisessä elävä kaipuu nähdä 
kuoleman jälkeen jälleen ne, jotka täällä 
ovat olleet hänelle rakkaimpia, on täyttyvä 
täydellisemmin kuin on koskaan aavistettu 
tai luvattu. 

Sillä tulevassa elämässä ne, joita yhdistä- 
mässä täällä oli jokin yhteinen henkinen ele- 
mentti, eivät vain tapaa toisiansa jälleen, 
vaan tuon elementtinsä kautta kasvavat 
yhteen. Heille on kasvava yhteinen sielun- 
jäsen, joka on samalla tajuisuudella kuuluva 
molemmille. 

Sillä jo nyt ovat vainajat lukemattomin 
sellaisin elementein kasvettuneet yhteen elä- 
vien kanssa, kuten elävät elävien kanssa 
keskenänsä ovat yhteenkasvaneet. Mutta 
vasta sitten kun kuolema on avannut sen 
pakkopaidan, jonka ruumis solmii jokaisen 
elossaolevan sielun ympärille, on tajuntojen 
yhteenliittymisen lisäksi tuleva tajunta tästä 
yhteenliittymisestä. 

Kuoleman hetkellä on jokainen havait- 
seva, että se, mitä hänen henkensä on aikai- 
semmin = kuolleilta omaksunut tai mikä 
hänelle näiden kanssa oli yhteistä, yhä edel- 
leen kuuluu näille hengille. Ja niin hän ei 
olekaan astuva kolmanteen maailmaan muu- 
kalaisena, vaan kauan odotettuna vieraana, 
jolle kaikki ne, joihin häntä uskon, tiedon 
ja rakkauden siteet olivat yhdistämässä, 
ovat ojentamassa käsiänsä, ottaaksensa hänet 
heihin kuuluvana luoksensa. 

Yhtä läheiseen yhdyselämään olemme 
astuvat niiden suurten vainajien kanssa, 
jotka kauan ennen omia aikojamme vaelsivat 
toisen elämänasteen halki ja joiden esimerkki 
ja oppi on meidän henkeämme muovannut. 
Niin se, joka kokonaan on elänyt Kristuk- 
sessa, on sielläkin elävä kokonaan hänessä. 
Mutta hänen yksilöllisyytensä ei kuitenkaan 
ole sammuva tuohon korkeampaan yksilöön, 
vaan on saava siitä uutta voimaa ja osal- 
lansa lisäävä sen voimaa. Sillä ne henget, 
jotka yhteisillä puolillansa ovat toisiinsa 
kasvettuneet, saavat kukin toisensa voiman 
omaksensa, samalla kuin he vaikuttavat toi- 
siinsa myöskin erilaisuuksillansa. 

Niin tulevat monet henget suurella osalla 
olemustansa vahvistamaan toinen toistansa, 
toiset taas tulevat liittymään toisiinsa muuta- 
milla yhteenlankeavilla puolillansa. 

Eivät kuitenkaan kaikki sellaiset liitty- 
mät, jotka perustuvat henkisten puolien 
yhteisyyteen, tule jäämään pysyväisiksi. 
Mutta ne tulevat pysymään, joissa yhteinen 
puoli on totuutta, kauneutta ja hyvettä. 

Kaikki se, mikä ei kätke itseensä ikuista 
sopusointua, on kerran, vaikkapa kauankin 
tämän elämän jälkeen, sortuva itseensä ja 
on aikaansaava niiden henkien hajaantumi- 
sen, jotka jonkin aikaa elivät hylättävässä 
liitossa. 

Useimmat niistä henkisistä puolistamme, 
jotka meille tässä elämässä kehittyvät ja 
jotka me viemme seuraavaan elämään muka- 
nammoe, tosin kätkevät sisäänsä ytimen 
totuutta, hyvyyttä ja kauneutta, mutta ver- 
hottuna paljoon epäoleelliseen, väärään, kie- 
roon ja turmeltuneeseen. Sellaiset henget, 
jotka tällaisin puolin riippuvat yhdessä, voi- 
vat jäädä yhteen tai erota, aina sen mukaan, 
liittoutuvatko he molemmat vaaliaksensa 
itsessänsä hyvää ja parasta ja pahoista hen- 
gistä erotessaan jättääksensä pahan yksin- 
omaan näille, tai sen mukaan, mielistyykö 
heistä toinen hyvään, toinen pahaan. 

Ne henget taas, jotka kerran ovat yhdessä 
valloittaneet toden, kauniin ja hyvän aatteen 
tai muodon ikuisessa puhtaudessaan omak- 
sensa, tulevat jäämään sen kautta yhteen- 
liitetyiksi ikuisiksi ajoiksi ja tulevat siten 

omistamaan sen osana itsestänsä ikuisessa 
yksimielisyydessä. 

Kun siis korkeammat henget omaksuvat 
ikuisia aatteita, niin he kasvavat näiden 
aatteiden kautta yhteen suuremmiksi henki- 
siksi organismeiksi. Ja kun kaikki yksityi- 
set aatteet juontuvat yleisistä ja nämä taas 
vielä yleisemmistä, niin lopulta tulevat kaikki 
henget Jumalassa riippumaan yhdessä, hänen 
jäseninänsä. 

Kehityksensä päässä henkien maailma 
tämän vuoksi ei tule olemaan henkien kokous, 
vaan henkien puu, jonka juuret ovat kasva- 
neet maiseen kiinni, mutta jonka latva ulot- 
tuu taivaaseen. 

Ainoastaan — suurimmat ja jaloimmat 
henget, Kristus, nerot ja pyhimykset, voivat 
parhaimpine puolinensa kasvaa välittömästi 
aina Jumalan pyhimpään korkeuteen saakka. 
Pienemmät ja halvemmat henget iskevät 
juurensa näihin, kuten oksat haaroihin ja 
haarat runkoon, ja siten heidän välityksel- 
lään riippuvat yhdessä sen kanssa, mikä 
korkeimmassa on korkeinta. 

Täten ovat edesmenneet nerot ja pyhi- 
mykset todellisia välittäjiä Jumalan ja ihmis- 
ten välillä. He ovat Jumalan aatteista osal- 
lisia ja tuovat ne ihmisille, ja he tuntevat 
myös ihmisten tuskat ja ilot ja toiveet.ja 
johtavat heitä Jumalan luo: 


49 


Eikö vainajainpalvelus olekin jo heti 
uskonnon lapsuudessa ollut luonnonpalve- 
luksen sisar ja sen osa? Raaimmat kansat 
ovat säilyttäneet siitä enimmän, sivistyneim- 
mät sen korkeimman osan. Ja missä on ole- 
massa uskonto, joka ei vaalisi suurta osaa 
siitä pääosanansa? 

Siksipä pitäisikin olla jokaisessa kau- 
pungissa temppeli omistettuna sen suurim- 
mille vainajille, rakennettuna Jumalan temp- 
pelin viereen, jollei sen sisälle, kuitenkin 
antaen Kristuksen asua, kuten tähänkin asti, 
Jumalan itsensä kanssa samassa huoneessa. 


SEITSEMÄS LUKU. 


Sillä nyt me näemme niinkuin kuvasti- 
mesta arvoituksen tavoin, mutta silloin 
näemme kasvoista kasvoihin; nyt tunnen 
vaillinaisesti, mutta silloin minä olen tun- 
teva täydellisesti, niinkuin minut itsenikin 
nyt täydellisesti tunnetaan. 1 Kor. 13, 12. 


Ihminen elää täällä samalla kertaa sekä 
ulkoista että sisäistä elämää, joista edellinen 
on kaikille näkyväinen ja katseen, puheen, 
kirjoituksen ja ulkonaisten tekojen muodossa 
kaikkien havaittavissa, jälkimmäinen vain 
hänen itsensä vaarinotettavissa, nim. hänen 
ajatuksissansa ja tunteissansa. Näkyväisen 
jatko ulkonaiseen on myöskin näkyväinen 
ja helposti seurattavissa; näkymättömän 
jatko jää itsellemmekin näkymättömäksi, 
puuttumatta silti. Päinvastoin, ihmisen sisäi- 
nen elämä jatkuu ulkoisen elämän kera ja 
tämän ytimenä tämänpuolisen ihmisen ohi, 
kasvattaen tuonpuolisen ihmisen ydintä. 

Tosiaankaan ei se, mitä ihmisestä hänen 
elinaikanansa lähtee näkyvänä ja tunnetta- 
vana, ole ainoata, mitä hänestä lähtee. Niin 
pieni ja hieno kuin lieneekin se aivoaineen 
värähdys, joka on tajuisen mielenliikkeen kan- 
nattajana päässämme — ja tajuisten mielen- 
liikkeittemme koko sävelasteikkoa kannatta- 
massa on sävelasteikko päämme sisällä —, 
niin se ei kuitenkaan voi häipyä matkaan- 
saattamatta laatuistansa vaikutusta, joka 
jatkuu meihin (meidän tajuntaamme) ja 
lopulta meitä edemmäksi. Yhtä vähän kuin 
luuttu voi pidättää sävelensä itsellensä — ne 
kantautuvat kauemmaksi —, yhtä vähän voi 
päämmekään. Vain lähin vaikutus jää luu- 
tun ja pään omaksi. 

Kuinka sanomattoman monimutkainen 
korkeampiasteisten aaltojen sävelistö, jonka 
alkuperä on päässämme, voikaan levitä nii- 
den karkeiden ja alhaisten sävelten yläpuo- 
lelle, jotka ovat ulkona silmäimme ja kor- 
vaimme havaittavissa, kuten hienoimmat 
väreet lammen isoilla aalloilla tai kuten 
ohuet kuviot paksusilmuisen maton pinnalla, 
joka juuri niistä saa kauneutensa ja koko 
arvonsa. Fyysikko havaitsee ja tarkkailee 
vain alempiasteisten aaltojen soittoa ulkona 
eikä välitä hienommasta, jota hän ei havaitse 
— Vaikkakaan hän ei tunne sitä itseänsä, 
niin hän (tuntee silti periaatteen, eikä 

hänellä ole oikeutta kieltäytyä sitä tottele- 
masta. ' 

Ei siis vielä se, mikä vainajista heidän 
tämänpuolisen, ulkoisesti havaittavan elä- 
mänsä jatkovaikutusten kautta on meihin 
siirtynyt, tyhjennä heidän koko olemassa- 
oloansa, vaan meille käsittämättömällä tavalla 
löytyy olemistossa heidän olemuksensa ulkoi- 
sen osan lisäksi vielä sisäinen, vieläpä hoei- 
dän olemuksensa pääosa. Ja jos joku ihmi- 
nen olisi elänyt ja kuollut jollakin autiolla 
saarella, koskaan tulematta ihmisten ilmoille, 
niin hän kuitenkin tulisi oman sisäisen ole- 
muksensa mukaisesti, ytimensä säilyttäen, 
elämään edelleen, odotellen vastaisuudelta 
kehitystä, jota hän ei löytänyt tämänpuoli- 
sessa keskinäisessä seurustelussa toisten 
kanssa. 

Jos taas toiselta puolen jokin lapsi olisi 


1 Juonnettakoonpa hermojen soitto kemiallisiksi 
tai sähköprosesseiksi, niin kuitenkin meidän on katsot- 
tava sitä, joskaan ei aivan äärimmäisten hermoaineen 
osasten värähtelyjen soitoksi, niin kuitenkin sen herät- 
tämäksi ja sen säestämäksi, jolloin punnitsematon voi 
näytellä suurempaa osaa kuin punnittava. Mutta 
ympäristöön levitessänsä värähdykset voivat vain näen- 
näisesti hälvetä, tai elävän voiman muuttumisen kautta 
niinsanotuksi jännitysvoimaksi voivat joksikin aikaa 
hälvetä, mutta voimanhäviämättömyyslain mukaisesti 
sen on odotettava jälleenheräämistänsä muodossa tai 
toisessa. 

elänyt vain silmänräpäyksen, niin ei hän voi 
iankaikkisuudessakaan enää kuolla. Tajui- 
sen elämän pieninkin hetki lyö ympärillensä 
vaikutusten aaltokehän, kuten lyhyin sävel 
joka tuntuu samassa hetkessä häipyvän, lyö 
aaltokehän ilmaan ja kantautuu lähelläole- 
vien kuulijoitten ohi äärettömyyteen. Sillä 
mikään vaikutus ei sammu omaan itseensä, 
vaan synnyttää ikuisuudessa uusia laatui- 
siansa vaikutuksia. Niinpä tuleekin lapsen 
henki, kuten tuon yksinäisyydessä eläneen 
ja kuolleen, tästä tajuisesta alustansa edel- 
leen kehittymään, kuitenkin toisin kuin sil- 
loin, kun kehitytään jo jonkin matkaa kehit- 
tyneestä alusta edelleen. 

Kuten ihminen vasta kuolemassa saa täy- 
den tajuisuuden siitä, mitä hän toisissa ihmi- 
sissä on synnyttänyt, niin saavuttaa hän 
vasta kuolemassa täyden tajuisuuden myös- 
kin siitä, mitä hän on omassa itsessänsä vil- 
jellyt, ja sen käytön. Mitä henkisiä aarteita 
hän ikinä on elämänsä aikana koonnut, mikä 
ikinä on hänen muistinsa täyttänyt, mikä 
ikinä lämmittänyt hänen tunnettansa, mitä 
ikinä hänen järkensä ja mielikuvituksensa 
on luonut, se jää ikuisesti hänen omaksensa! 
Kuitenkin sen yhteys ja merkitys jää meille 
tällä puolen kokonaan hämäräksi. Vain aja- 
tus kirkkaine lyhtyinensä käyskentelee sen 
keskellä valaisten sitä, mikä sattuu hänen 

tiensä kapealle viirulle; muu jää pimeyteen. 
Ei koskaan ole henki tajuava täällä maan 
päällä koko sisäistä rikkauttansa. Ainoas- 
taan kun jokin uusi mielle houkuttelee jota- 
kin sen momenttia kumppaniksensa, sukel- 
tautuu tämä hetkeksi pimeydestänsä, vai- 
puaksensa seuraavassa tuokiossa sinne takai- 
sin. Näin on ihminen muukalainen omassa 
hengessänsä ja harhailee siinä sinne tänne 
seuraten sattumaa tai noudatellen päätelmien 
vihjauksia haparoi tietänsä, unohtaen usein 
parhaat aarteensa, jotka sattuvat sijaitse- 
maan syrjässä ajatuksen valaistulta polulta, 
pimeydessä, joka hengen aavoja kenttiä 
peittää. Mutta kuoleman hetkellä, jolloin 
ruumiillinen silmä sumentuu ikuiseen yöhön, 
alkaa päivä sarastaa hengessä. Silloin on 
sisäisen ihmisen keskipiste leimahtava aurin- 
goksi, joka on valistava kaiken henkisen 
hänessä ja sisäisenä silmänä on näkevä sen 
ylimaallisen kirkkaasti. Kaiken, minkä hän 
täällä unohti, on hän löytävä siellä jälleen; 
oikeastaan hän unohtikin sen vain siksi, että 
se riensi toiselle puolelle ennen häntä. Hän 
löytää sen nyt talteen koottuna. Ja tuon 
uuden yleisen kirkkauden valossa hänen ei 
tarvitse vaivalloisesti haparoida kokoon niitä 
mielikuvia, jotka hän tahtoisi yhdistää aja- 
tuksiksi, eikä paloitella tuntomerkkeihinsä 
sitä, mitä hän tahtoisi pohtia, vaan yhdessä 

silmäyksessä ja yht'aikaisesti hän on näkevä 
kaiken, mitä hänessä itsessänsä on keskinäi- 
sine suhteineen: yhtäläisyyksinensä ja vas- 
takkaisuuksinensa, yhteenkuuluvaisuuksi- 
nensa ja eroinensa, sopusointuinensa ja 
ristiriitoinensa; ja näin ei vain ajatuksen 
yhteen suuntaan, vaan kaikkiin. Yhtä pal- 
jon korkeammalle kuin linnun silmä ja lento 
kohoaa yläpuolelle maassa hitaasti matavan 
sokean toukan, joka aistii vain sen, mitä sen 
hidas jalka koskettaa, on tuo korkeampi tie- 
tomme kohoava nykyisen yläpuolelle. 
Niinpä onkin kuolemassa, ihmisen ruumiin 
mukana, hukkuva myöskin hänen aistin- 
elämänsä ja järkensä, yleensä koko hänen 
henkensä — ajallisuutta varten tarkoitettu 
rakenne, muotoina, jotka ovat tulleet liian 
ahtaiksi hänen olemuksellensa, eliminä, jotka 
eivät häntä enää hyödytä olioiden tasolla, 
jossa kaikki se, minkä nuo vanhat elimet 
voivat vain vaivalla ja epätäydellisesti 
hänelle luoda ja paljastaa, on oleva hänen 
itsensä sisäpuolella, yhdellä kertaa ja välit- 


1 Kuolemaa lähentelevissä tiloissa jo tällä puolen 
(narkoosissa, hukkumisen uhatessa, unissakäymisessä) 
esiintyy lähentelyä tällaiseen henkisiä sisällyksiä yhdellä 
kertaa valaisevaan kirkkauteen, mistä on esimerkkejä 
Zend-Avestassa, III, s. 27, ja (tapauksia uhanneesta 
hukkumisesta) Fechnerin Zentralblatt fiir Naturwissen- 
schaft und Anthropologie 1853, ss. 43 ja 623. 

tömästi katseltavana ja nautittavana. Mutta 
ihmisen itseys on kestävä tämän ajallisten 
muotojen tuhon, kadottamatta mitään laajuu- 
destansa ja kehityksestänsä, ja tuon hävin- 
neen alemman toimintamuodon sijaan on 
astuva korkeampi elämä. Tyyntynyt on aja- 
tusten levottomuus, niiden kun ei tarvitse 
enää hakea toisiansa löytääksensä toisensa, 
matkata toistensa luo tullaksensa tietoisiksi 
suhteestansa. Mutta tämän sijasta on henkien 
elämässä ja henkien kesken alkava korkeampi 
vuorovaikutus. Kuten ajatukset seurustelevat 
keskenänsä meidän hengessämme, tulevat 
henget seurustelemaan keskenänsä korkeam- 
massa hengessä, jota tai jonka kaikenyhdis- 
tävää keskusta me nimitämme Jumalaksi, ja 
meidän oma ajatuselämämmekin on vain eräs 
tämän seurustelun haarautuma. Silloin ei 
tarvita mitään kieltä toistensa ymmärtämi- 
seksi, ei silmää toisen näkemiseksi, vaan 
kuten sisällämme ajatukset ymmärtävät toi- 
siansa ja vaikuttavat toisiinsa, tarvitsematta 
korvan, suun tai käden välitystä, liittyvät 
toisiinsa tai eroavat toisistansa, tarvitsematta 
vierasta sidettä tai väliseinää, yhtä kotoista, 
yhtä sisällistä ja välitöntä tulee olemaan 
vuorovaikutus henkien elämässä. Eikä 
keneltäkään ole mikään toisissa enää jäävä 
salatuksi. Silloin tulevat kaikki syntiset aja- 
tukset, jotka täällä piileskelivat hengen 

pimennoissa, ja kaikki se, minkä ihminen 
tahtoisi kanssaihmisiltä piilottaa, olemaan 
kaikkien henkien nähtävinä. Ja ainoastaan 
sellainen henki, joka täällä oli aivan puhdas 
ja tosi, voi tulevassa maailmassa astua 
häpeilemättä toisten eteen, ja se, joka täällä 
oli väärin tunnettu ja tuomittu, on siellä 
löytävä oikeutta ja tunnustusta. 

Ja oman itsensäkin lävitsenäkevänä on 
henki huomaava jokaisen aukon omassa 
olemuksessaan ja kaiken sen epätäydellisen, 
häiritsevän, epäsointuisen, mikä siihen tästä 
elämästä on perintönä jäljellejäänyt, eikä 
hän ole vain huomaava näitä puutteellisuuk- 
siansa, vaan on ne tunteva elollistunnollansa 
yhtä voimakkaasti kuin tunnemme ruuniil- 
liset raihnautemme. Mutta kuten ajatus puh- 
distaa meissä toista ajatusta siitä, mikä siinä 
on epätotta, ja kuten ajatukset yhteisten 
momenttiensa kautta yhtyvät korkeammiksi 
ajatuksiksi ja kukin korjaa siten vikansa ja 
puutteellisuutensa, niin samalla tavalla 
hengetkin keskinäisessä seurustelussa löytä- 
vät keinoja edistyksellensä kohti täydelli- 
syyttä. 


KAHDEKSAS LUKU. 


Elämänsä aikana ihminen ei seurustele 
luonnon kanssa yksinomaan henkisesti, vaan 
myöskin aineellisesti. 

Elementit lämpö, ilma, vesi ja maa tun- 
keutuvat häneen joka puolelta ja virtaavat 
hänestä taas ulos joka taholle, luoden tällöin 
hänelle ruumiin ja vaihtaen sen ainetta. 
Mutta nämä elementit, jotka ihmisen ulko- 
puolella esiintyvät vain vierekkäin, kohtaa- 
vat hänessä toisensa ja risteytyvät ja kuto- 
vat täten pakkopaidan, joka sulkee ihmisen 
ruumiillisen tunnon ja sen mukana myös 
kaiken, mikä on vielä sisäisempää kuin ruu- 
miillinen tunto, pois ulkomaailman tunnosta. 
Ainoastaan aistimien akkunoiden kautta voi 
hän vielä ruumiinsa kopista nähdä ja tuntea 
ulkomaailmaa ja ikäänkuin pienin sangoin 
ammentaa siitä jotakin. 

Mutta kun ihminen kuolee, niin hänen 
ruumiinsa mädätessä tuo pakkopaita on 
putoava pois, ja henki sen puristuksesta 

vapaana ja täysin kahleettomana on valau- 
tuva luontoon. $Se ei enää ole aistiva valo- 
ja ääniaaltoja vain sellaisina kuin ne lyövät 
silmään ja korvaan, vaan sellaisina, kuin ne 
loiskivat itse eetteri- ja ilmameressä; se ei 
ole enää tunteva vain tuulen puhaltamista 
ja meren aaltoilua niissä kylpevää ruumista 
vastaan, vaan on humiseva ja kohiseva 
ilmassa ja meressä itsessään; eikä se ole 
enää kävelevä metsän ja niityn vihreyden 
pinnalla, vaan on metsän ja niityn niillä 
käyskelevine ihmisineen aistien läpitun- 
keva. 

Siirtyessänsä korkeammalle tasolle henki 
ei siis kadota mitään muuta kuin ne väli- 
kappaleet, joiden rajoitetut palvelukset ovat 
tarpeettomat olotilassa, jossa se kokonansa 
ja välittömästi on sulkeva sisäänsä ja aistiva 
kaiken sen, mikä alemmalla asteella noiden 
hitaan välityksen avulla vain yksitellen ja 
ulkonaisesti saapui sen luokse. Miksi olisi 
meidän otettava tulevaan elämään silmät ja 
korvat mukanamme, ammentaaksemmo valoa 
ja ääntä elävän luonnon lähteestä, kun ker- 
ran tulevan elämän aaltoliike on lankeava 
yhteen valo- ja ääniaaltojen kanssa? Eikä 
tällä hyvä! 

Ihmisen silmä on vain pieni aurinkomai- 
nen pilkku maan päällä, ja koko taivaalta 
hän näkee vain pieniä valopilkkuja. Ihmi- 

täyttyvä täällä. 

Hän keksii kaukoputken ja suurentaa 
siten silmänsä vpintaa ja kantovoimaa. 
Mutta turhaan! Tähdet jäävät pilkuiksi. 

Nyt hän uskoo, että mitä tämänpuolinen 
maailma häneltä kielsi, sen hän on saavut- 
tava tuonpuolisessa, ja että hänen tiedon- 
janonsa on tuleva tyydytetyksi hänen pääs- 
tyänsä taivaaseen ja nähdessänsä siellä sel- 
västi kaiken, mikä hänen maallisilta silmil- 
tänsä jäi salatuksi. 

Hän onkin oikeassa. Mutta hän ei pääse 
taivaaseen siinä mielessä, että hän saisi sii- 
vet lentääksensä tähdestä toiseen, kenties 
näkyväisen taivaan yläpuolelle johonkin 
näkymättömään taivaaseen. Missäpä olisi- 
kaan luonnonjärjestyksessä sellaisia siipiä! 
Ei hän opi tuntemaan taivaan kokonaisuutta 
siten, että hän yhä uusissa ja uusissa synty- 
missä vaeltaisi tähdestä toiseen, sillä eihän 
ole mitään haikaroita, jotka kantaisivat lap- 
sia tähdestä tähteen; hänen silmänsä ei vah- 
vistu kantamaan kaukaisimpiin taivaan etäi- 
syyksiin sen kautta, että se muuttuisi mitä 
suurimmaksi kaukoputkeksi, sillä maisen 
näkemisen periaate ei ole enää riittävä; — 
vaan hän on saavuttava kaiken siten, että 
hän sen suuren taivaallisen olennon, joka 
hänet sulkee sisäänsä, tuonpuolisena tajui- 

sena osana pääsee tajuiseen osallisuuteen 
sen valoseurustelusta toisten taivaallisten 
olentojen kanssa. Uutta näkemistä! — meille 
tuntematonta, meillä kun ei ole mitään näköä 
havaitsemaan taivasta! Taivaan avaruudessa 
on maakin suuri silmä, joka tähdistöjen valo- 
meressä — uiskennellen — pyörii = akselinsa 
ympäri, ottaaksensa joka taholta vastaan 
aaltoja, jotka miljoonia ja taas miljoonia 
kertoja leikkaavat toisensa, silti häiritsemättä 
toisiansa. Ihminen on oppiva tämän silmän 
avulla katsomaan taivaaseen, nim. silloin, 
kun hänen tulevan elämänsä aaltorytmi, jolla 
hän läpitunkee tuon silmän (maan), kohtaa 
eetterin ulkoisen aaltorytmin, joka syleilee 
tuota silmää (maata), ja lähettäen sitä vas- 
taan mitä hienoimpia väreitä läpitunkee 
taivaat. 

On siis opittava näkemään! Ja miten 
paljon onkaan ihmisen kuoleman jälkeen 
opittava! Sillä ei hän toki luulle, että koko 
se taivaallinen selvänäköisyys, johon tuon- 
puolinen maailma auttaa, on heti hänen sinne 
saavuttuansa muitta mutkitta hänen vallas- 
sansa. Tälläkin puolella on lapsen opittava 
näkeminen ja kuuleminen. Sillä se, mitä hän 
aluksi näkee ja kuulee, on käsittämätöntä 
valonvälkettä ja äänenkajahdusta, joka ei 
paljasta mitään, jopa aluksi vain häikäisee 
ja huumaa ja sekoittaa. Samaa tarjonnee tuon- 

puolinen maailma vastatulleitten uusille ais- 
teille. Ainoastaan sen, minkä ihminen tuo 
tältäpuolen mukanansa, s. o. koko muistijälki- 
kaiun siitä, mitä hän täällä on tehnyt, aja- 
tellut ja ollut, on hän siirryttyänsä sinne 
näkevä yhtäkkiä selväksi kirkastuneena; 
muuten hän jää alussa samaksi, mitä oli. 
Älköön myöskään kukaan luulko, että tuon- 
puolinen ihanuus koituisi tyhmille ja lais- 
koille ja kehnoille muuksi hyväksi kuin siksi, 
että he tuntevat oman olemuksensa epä- 
soinnuksi siinä ja tämän kautta tulevat 
pakotetuiksi tekemään käännöksen itsessänsä. 
Jo nykyiseen elämään tuo ihminen muka- 
nansa silmät näkemään taivaan ja maan 
koko komeutta, korvat kuulemaan säveliä ja 
ihmispuhetta, järjen tajuamaan ja käsittä- 
mään kaikkea tätä. Mutta mitä hyötyä on 
niistä tyhmälle, laiskalle ja kehnolle? 

Kuten parhain ja korkein tällä puolen, 
on parhain ja korkein myös tuolla puolen 
olemassa vain parhaimmille ja korkeimmille, 
koska vain parhaimmat ja korkeimmat 
ymmärtävät, tahtovat ja luovat sitä. 

Siis vasta tuonpuolisen maailman kor- 
keampi ihminen voi oppia ymmärtämään sen 
olennon, joka hänet sulkee sisäänsä, tajuisen 
seurustelun toisten taivaallisten olentojen 
kanssa, ja itse päästä välikappaleena siihen. 

Eikö vihdoin koko maapallokin, jonka 
radankehä vähitellen pienenee, ole vuosi- 
aionien perästä palaava takaisin auringon 
helmaan, josta se kerran karkasi pois, aloit- 
taen siten luotuinensa maisen sijasta aurin- 
koisen elämän? Kukapa tiennee sen? Ja 
miksikä meidän pitäisi se jo nyt tietää? 


YHDEKSÄS LUKU. 


Kolmannen elämänasteen henget tulevat 
pitämään maista luontoa, josta ihmiskuntakin 
on yksi osa, yhteisenä ruumiina, ja kaikki 
luonnonprosessit = tulevat olemaan heille 
samaa kuin mitä ruumiimme prosessit nyt 
ovat meille. Heidän ruumiinsa tulee yhtei- 
senä äitinä sulkemaan sisäänsä toisen elämän- 
asteen ruumiit, aivan kuten toisen asteen 
ruumiit sulkevat sisäänsä ensimmäisen asteen 
ruumiit. 

Mutta kukin kolmannen asteen henki 
omistaa tästä yhteisestä ruumiista omana 
osanansa sen, mitä hän maisen elämän pii- 
rissä on edelleenkehittänyt ja muovaillut. 
Mikä maailmassa on kunkin ihmisen olemassa- 
olon kautta muuttunut muuksi kuin mitä se 
olisi ollut, jollei häntä olisi koskaan ollut, se 
tulee olemaan hänen omaa, kaiken olemassa- 
olon juuresta erikseen kasvanutta elämäänsä. 

Osaksi on se kiinteitä laitoksia ja töitä, 
osaksi jatkuvia, itsensä ympäri kiertäviä ja 

itseensä takaisin ponnahtavia vaikutuksia, 
kuten nykyinen ruumiimmekin on kokoon- 
pantu kiinteästä ja muuttuvaisesta, jonka 
tukena kiinteä on. 

Mutta kaikki tuonpuolista elämää kannat- 
tavat elämänkehätkin tunkeutuvat toistensa 
sisään. Kysynet, miten on niin rajattoman 
lukuisille mahdollista risteillä keskenänsä, 
häiritsemättä, hämmentämättä ja johtamatta 
harhaan toisiansa? 

Kysyhän toki ensiksi, miten on mahdol- 
lista, että samassa lammessa lukemattomat 
aallonkehät, että samassa ilmassa lukemat- 
tomat ääniaallot, että samassa eetterissä 
lukemattomat valoaallot, että samassa päässä 
lukemattomat muistiaallot, ja että lopuksi 
ihmisten lukemattomat elämänkehät, jotka 
he vievät toiselle puolelle, jo tällä puolen 
risteilevät keskenänsä, silti toisiansa häiritse- 
mättä, hämmentämättä tai saattamatta har- 
haan. Paremminkin tulee juuri vain tämän 
kautta aaltojen ja muistojen korkeampi 
elämä aikaan sekä tällä että tuolla puolen 
elävissä. 

Mutta mikä on erottamassa toisistansa 
tajunnankehiä, jotka risteilevät keskenänsä? 

Mikään oi ole niitä erottamassa yksityis- 
kohdissa, joissa ne risteytyvät. Kaikki 
yksityiskohtainen on niillä yhteisenä ainoas- 
taan sillä erotuksella, että se kullakin on eri 


5. Kirjanen kuolemanjälkeisestä elämästä. 

suhteessa kuin jokaisella toisella. Tämä 
seikka on erottamassa niitä kokonaisuudes- 
saan ja edelleen korkeammissa yksityiskoh- 
dissa. Kysynet edelleen, mikä erottaa toisis- 
tansa aaltokehät, jotka risteytyvät. Ei 
mikään = yksityiskohtainen. Ja kuitenkin 
sinä erotat ne helposti toisistaan, nimittäin 
kokonaisuuksina. Vielä helpommin tulevat 
kehät, jotka ovat sisäisesti itsetajuisia, itse 
sisäisesti erottumaan toisistansa. 

Kenties jo useinkin olet saanut kirjeitä 
jostakin kaukaisesta maanosasta, jotka ovat 
olleet ristiin kirjoitettuja, poikin ja pitkin. 
Minkä avulla sinä erotat nuo kaksi kirjoi- 
tusta? Ainoastaan kunkin sisältämän asia- 
yhteyden avulla. Samalla tavalla risteilevät 
myöskin ne henkiset kirjoitukset, jotka täyt- 
tävät maailman lehden, ja jokainen voidaan 
niistä lukea, ikäänkuin koko tila olisi sen 
hallussa, samalla kuin toisetkin, jotka sen 
kanssa menevät ristiin, ovat luettavissa sel- 
laisinansa. Eikä vain kaksi, vaan lukemat- 
tomia kirjoituksia risteytyy maailmassa; niin 
että kirje on vain heikko vertauskuva 
maailmasta. 

Mutta miten voi tajunta säilyttää yhtey- 
tensä sen alustan levitessä näin laajaksi, ja 
huolimatta tajunnankynnyksen laista. ' 


1 Tämä kokemuksenmukainen laki sielun ja ruu- 
miin välisestä suhteesta lausuu, että tajunta kaikkialla 

Kysy ensin, miten se voi säilyttää yhtey- 
tensä ruumiin pienessä ulottuvaisuudessa, 
josta tuleva suuri ulottuvaisuus on oleva 
vain jatkoa? Sillä onko sinun ruumiisi tai 
aivosi vain piste? Tai onko niissä erikoinen 
keskipiste sielun olopaikkana? Ei! Kuten 
sielun olemuksena nyt on olla sitomassa ruu- 
miisi kokonaisuudeksi, samoin on tulevaisuu- 
dessa oleva sen olemuksena sitoa suurempi 
ruumiisi — suuremmaksi — kokonaisuudeksi. 
Jumalan henki yhdistää koko maailman 
yhdeksi kokonaisuudeksi. Vai luuletko löy- 
täväsi Jumalankin yhdestä pisteestä? Tule- 
vassa maailmassa sinä olet hänen kaikkialla- 
olevaisuudestansa löytävä suuremman osan. 

Jos murehdit sitä, että tulevan elämäsi 


sammuu, jos se ruumiillinen toiminto, josta se riippuu, 
painuu alle vissin asteen, jota nimitetään kynnykseksi. 
Aina sen mukaan kuin tuo ruumiillinen toiminto laa- 
jenee alaltaan, se heikkenee ja voi siten painua kyn- 
nyksen alle. Kuten koko tajunnalla on kynnyksensä, 
joka muodostaa raian uni- ja valvetilan välillä, niin 
on myös kaikella erityisellä tajunnassa oma kynnyk- 
sensä, josta johtuu, että valveellisessa tilassa mieli- 
kuvat sukeltavat tajunnan pinnalle ja painuvat taas 
tajuttomuuteen, aina sen mukaan, nouseeko se ruu- 
miillinen toiminto, josta ne riippuvat, erikoiskynnyk- 
sensä yläpuolelle vai painuuko se sen alle. Vrt. Ele- 
mente der Psychophysik, luvut 10, 38, 39 ja 42. 

1 Vrt. Elemente der Psychophysik, luku 37, ja 
Atomenlehre, luku 26. 

aalto ei ole enää levitessänsä tavoittava sitä 
kynnystä, jonka yläpuolelle se täällä kohoaa, 
niin muista myös, että se ei ole leviävä 
mihinkään tyhjään maailmaan, vaan maail- 
maan, joka Jumalan pohjarakennuksena on 
samalla sinunkin perustasi. Sillä vain juma- 
lallisen elämän perustalla voi luotu olento 
ollenkaan elää. ' 

Siten voi peukaloinen kotkan selässä len- 
tää helposti vuoren yli, mihin se omin voi- 
min olisi liian heikko, ja vihdoin kotkan 
selästä lentoon pyrähtäen se voi hiukkasen 
ylittää kotkankin lentoa. Mutta sekä suuri 
kotka että pikku lintunen ovat Jumalasta. 


1 Jottei jäisi mitään näennäistä ristiriitaa edellisten 
mietelmien ja sekoituskynnystä koskevan psykofyysil- 
lisen opin välille (lähemmin Wundtin Philos. Studien IV, 
ss. 204 ja 211), liitämme seuraavan muistutuksen. Jos 
ihmisen mitä moninaisimmista komponenteista kokoon - 
pantu psykofyysillinen elämänaalto, käyttääksemme tätä 
lyhyttä sanontatapaa edelleenkin, sisältäisi vain muun- 
laatuisia komponentteja, niin silloin täytyisi otaksua, 
että se levitessänsä painuisi nyt kysymykseen tulevan 
sekoituskynnyksen alapuolelle. Mutta koska maail- 
man psykotfyysillinen aaltomeri muiden komponenttiensa 
mukana sisältää myös sellaisia, jotka ovat samaa laa- 
tua kuin ihmisen elämänaalto ja ovat mitä erilaisinta 
korkeutta ja intensiteettiä, siis myös sellaisia, jotka jo 
ovat kohonneet sekoituskynnyksen yläpuolelle tai ovat 
sitä lähellä ja jotka samanlaatuisten aaltojen lisäksi- 
tulon kautta vielä yhä vahvistuvat, niin saavumme 
takaisin niiden mietelmien tuloksiin, joista lähdimme. 

Mutta kuinka ihminen voi kuoleman jäl- 
keen tulla toimeen ilman niin taidokkaasti 
rakennettuja aivoja, jotka olivat hänen hen- 
kensä jokaisen liikkeen kannattajat ja jotka 
hänen henkensä liikkeiden edelleenselittä- 
minä olivat niille yhä voimakkaampi ja 
täyteläisempi kannattaja? Olivatko ne tur- 
haan rakennetut? 

Kysy kasvilta, miten se voi tulla toimeen 
ilman siemenjyvästänsä, jonka se särkee 
kasvaaksensa ylös aurinkoon. Onhan se 
myös taidokkaasti rakennettu ja kehittyyhän 
se myös edelleen, sisäisen idun edelleen 
kehjetessä. Oliko se turhaan rakennettu? 

Kuitenkin, missä on ulkomaailmassa yhtä 
taidokas rakennus, kuin aivosi, korvaamaan 
niitä tulevassa maailmassa, ja missä sitten 
sellainen, joka ne voittaisi? Ja kuitenkin on 
tuleva maailma voittava tämän. 

Eikö jo koko ruumiisikin ole suurempi ja 
korkeampi rakenne kuin silmäsi, korvasi ja 
aivosi, sillä eikö se ole enemmän kuin jokai- 
nen sen osa? Samalla tavalla ja sanomatto- 
masti suuremmassa määrässä on maailma, 
josta ihmiskunta valtioinensa, tieteinensä, 
taiteinensa ja yhteiskuntinensa on vain 
osa, enemmän kuin pienet aivosi, tämän osan 
osa. Jos tahdot kohota katsomaan maata 
korkeammalta näkökannalta, niin €silloin 
sinun ei ole enää nähtävä sitä vain pal- 

lona kuivaa maata, vettä ja ilmaa. Se on 
sinua paljon suurempi, korkeampi ja yhte- 
näisempi olento, jumalallinen olento, täynnä 
ihmeellisempää elämää sen ylemmissä pii- 
reissä kuin se, mitä pienet aivosi kannatta- 
vat, joka on vain turhan pieni osa sen suu- 
resta elämästä. Turhaan olet sinä uneksiva 
jälkeesi tulevasta elämästä, jollet osaa nähdä 
elämää ympärilläsi. 

Mitä näkee anatomi silmätessänsä aivoi- 
hin? Sekamelskan hermosäikeitä, joiden 
merkitystä hän ei osaa arvata. Ja mitä hän 
näkee itsessänsä? Kokonaisen maailman 
valoja, säveliä, ajatuksia, muistoja, mielikuvi- 
telmia, vihan ja rakkaudenfjtunteita. Saman- 
laiseksi on sinun ajateltava suhde sen välillä, 
mitä maailmassa näet sitä ulkoa käsin tar- 
kastellessasi, ja sen, mitä se itse sisäpuolel- 
lansa näkee, äläkä odota, että kokonais- 
maailmassa ulkonainen muistuttaisi sisäistä 
enemmän kuin itsessäsi, joka on vain sen 
osa. Vain sen vuoksi, että sinä olet osa 
tästä kokonaismaailmasta, voit nähdä osan 
siitä sellaisena kuin se itsellensä sisä- 
puolelta näyttäytyy, nimittäin omassa itses- 
säsi. 

Ja kysytkö ehkä vielä, mikä saa meidän 
avaramman ruumiimme — siksi tahdomme 
sitä nimittää — heräämään vasta tuonpuoli- 
sessa maailmassa, kun sen jo tällä puolen 

olemme ulottaneet maan laajempaan valta- 
kuntaan ja kun se jo nyt on meidän ahtaam- 
man ruumiimmoe jatko? 

Juuri se seikka, että tämä ahtaampi ruu- 
mis vaipuu uneen ja hukkuu. Tämä on siis 
vain yksi tapaus samasta yleisestä säännöstä, 
jonka pätevyys ulottuu kautta koko tämän- 
puolisen maailman, mikä taas todistaa, että 
sen pätevyys ulottuu tämän yläpuolellekin. 
Sinä epäilijä, sinä tahdot päätellä vain tämä 
puoli lähtökohtana, siispä päättele! 

Tajunnan elävä voima ei koskaan todel- 
lisuudessa synny uutena, vaan voi vain, 
kuten ruumiinkin elävä voima, johon se 
nojautuu, muutella ajallisesti ja paikallisesti 
paikkaansa, muotoansa ja levenemistapaansa, 
painuen tänään ja täällä, kohotaksensa huo- 
menna ja toisaalla, kohoten tänään ja täällä, 
painuaksensa huomenna ja toisaalla.! Jotta 


1 Kieltämättä kuuluvat fyysillisen luonnon voiman- 
häviämättömyyslaki ja edelläesittämämme ja tuon toi- 
sen häviämättömyyslain kanssa analoginen laki jollakin 
tavoin yhteen, nimittäin hengen ja aineen perussuhteen 
kautta, vaikkakin tätä yhteenkuuluvaisuutta ei ole- 
kaan vielä selvitetty ja vaikkakaan tajunnanvoiman 
häviämättömyyslakia ei vielä voidakaan johtaa aineel- 
lisen voiman häviämättömyyslaista, niin kauan kuin 
psykofyysillisen toiminnan perusolemusta itseänsä ei vielä 
ole selvitetty. Meidän on johdettava lakimme tosiasioista 
itsestänsä, kuten edellä olemme esittäneet; ja vaikka 
tämä seikka ei todista sitä ehdottoman yleispäteväksi, 

silmäsi valvoisi ja sinä näkisit tajullisesti, 
sinun on vaivutettava korvasi uneen, ja jotta 
sisäinen ajatusmaailmasi heräisi, sinun on 
nukutettava ulkoiset aistisi. Pienimmässä 
pisteessä sijaitseva kipu voi uuvuttaa koko 
sielusi tajunnan. Mitä laajemmalle tarkkaa- 
vaisuuden valo hajaantuu, sitä heikommin 
se valaisee yksityiskohtia; mitä kirkkaam- 
pana se sattuu yhteen kohtaan, sitä syvempi 
pimeys peittää toiset. Jonkin tarkastaminen 
merkitsee muun unohtamista. Valveillaolos- 
tasi on sinun kiittäminen viimeöistä nukku- 
mistasi, ja mitä syvempää unta sinä ensi 
yönä nukut, sitä pirteämpänä olet huomis- 
aamuna heräävä; ja mitä pirteämmin val- 
veilla sinä olet ollut, sitä syvempää unta 
olet nukkuva. 

Nyt on huomattava, että tällä puolen 
ihminen oikeastaan aina nukkuu vain puoli- 
unta, joka sallii vanhan ihmisen vielä herätä, 
ja vasta kuolemassa täyttä unta, joka antaa 
uuden ihmisen herätä siksi, että vanhaa ei 
ole olemassa. Kuitenkin vanha sääntö on 
vielä jäljellä, nimittäin se, joka vaatii jotakin 
korvausta vanhalle tajunnalle ja sen lisäksi 
uutta ruumista vanhan jatkoksi. On siis oleva 
uusi tajunta korvaukseksi ja jatkoksi vanhalle. 


niin se tekee sen kuitenkin todennäköiseksi, joten se 
voidaan panna nyt kyseessäolevien apercu'iden pohjaksi. 

Jatkoksi vanhalle! Sillä samasta syystä, 
josta vanhuksen ruumis saa olla kannatta- 
jana saman tajunnan jatkolle, jolle oli kan- 
nattajana lapsenkin ruumis, huolimatta siitä, 
että edellisessä ruumiissa ei ole atomiakaan 
jäljellä jälkimmäisestä, samasta syystä saa 
tuonpuolinen ruumis olla kannattajana 
samalle tajunnallo kuin vanhuksenkin ruu- 
mis, vaikka siinä ei ole atomiakaan van- 
huksen ruumiista jäljellä. Tämä merkitsee, 
että kukin ruumis säilyttää tallessansa edel- 
lisen tajunnan kannattajana olleen ruumiin 
jatkovaikutuksen, rakentuen siten edelleen. 
On siis olemassa ainakin yksi prinsiippi, 
jonka nojalla tämänpuolinen elämä voi jat- 
kua tästä päivästä huomiseen ja tältä tuolle 
puolelle. Ja voiko ihmisen ikuisen edelleen- 
pysymisen €prinsiippejä olla muita kuin 
ikuinen? 

Älä siis myöskään kysy, mistä johtuu, 
että toiset vaikutukset, jotka sinä täällä olet 
synnyttänyt ja lähettänyt ulkomaailmaan ja 
jotka ovat kantautuneet ulkopuolellesi, kuu- 
luvat sinulle suuremmassa määrässä kuin 
mitkään muut vaikutukset, jotka ovat kan- 
tautuneet ulkopuolellesi? Tämä johtuu siitä, 
että toiset ovat syvemmässä mielessä lähte- 
neet sinusta kuin toiset. Jokainon syy säi- 
lyttää seurauksensa ikuisena omaisuutenansa 
Oikeastaan tekojesi seuraukset eivät koskaan 

ole kantautuneet ulkopuolellesi, sillä jo tällä 
puolen ne muodostivat tajuttoman, vain 
uuteen tajuntaan heräämistä odottavan ole- 
muksesi jatkon. 

Yhtä vähän kuin ihminen, joka on ker- 
ran elänyt, voi kuolla, yhtä vähän voisi hän 
herätä elämään, jollei hän jo ennen olisi elä- 
nyt. Ennen hän vain ei ole elänyt itsellensä. 
Se tajunta, jonka kera lapsi syntymässä 
herää, on vain osa ikuisesti olemassaolleesta 
yleisestä jumalallisesta tajunnasta, joka tässä 
uudessa sielussa on rajoittunut itseydeksi. 
Tosin voimme seurailla elävän tajunnan- 
voiman vaihteluita ja vaelluksia yhtä vähän 
kuin elävän fyysillisen voimankaan. 

Jos sinä taas pelkäät, että inhimillinen 
tajunta —yleistajunnasta syntyneenä tulisi 
häviämään siihen takaisin, niin katsohan 
puuta! Kesti kauan aikaa, ennenkuin oksat 
kasvoivat ulos sen rungosta. Mutta kerran 
uloskasvaneina ne eivät katoakaan siihen 
takaisin. Miten voisi puu kasvaa ja kehit- 
tyä, jos niin tapahtuisi? Myöskin maailman 
elämänpuu tahtoo kasvaa ja kehittyä. 

Lopuksi, siinä on suuri taito päätellä 
tämänpuolisesta = tuonpuolista, että tuon- 
puolisia suurempia ja korkeampia 'tosi- 
asioita päätellään, ei perusteista, joita ei 
tunneta, eikä edellytyksistä, jotka itse ase- 
tamme, vaan tosiasioista, jotka me tun- 

nemme. Täten tulee usko, jota käytännölli- 
nen elämä vaatii ja joka riippuu korkeam- 
mista näkökohdista, vahvistetuksi ja tuetuksi 
altakäsin ja viedyksi elävään yhteyteen elä- 
män kanssa. Sillä jollemme tarvitsisi tätä 
uskoa, miksi koettaa tukea sitä? Mutta mitä 
tekisimme sillä, jollei sillä olisi mitään tukea? 


KYMMENES LUKU. 


Ihmisen sielu on valautunut yli koko 
ruumiin, joka hajoaa heti, kun sielu on sen 
jättänyt. Mutta sen tajunnanvalo on milloin 
siellä, milloin täällä.! Aivan äsken olemme 
nähneet sen vaeltavan ahtaassa ruumiissa 
sinne tänne, valaisten vuorotellen silmää, 
korvaa, sisäistä ja ulkoista aistia, vaeltaak- 
sensa vihdoin kuolemassa kokonaan niiden 


! Tieteellisesti lausuen voidaan sanoa, että tajunta 
on aina ja kaikkialla valveilla siellä ja silloin, missä 
ja milloin henkisen kannattajana oleva ruumiillinen, n.s. 
psykofyysillinen toiminto on saavuttanut sen vahvuus- 
asteen jota nimitetään kynnykseksi (vrt. edell. muist. ). 
Tämän nojalla voidaan tajunta lokalisoida paikkaan ja 
aikaan. Meidän &psykofyysillisen toimintoaaltomme 
harja häilyy paikasta toiseen, sitä mukaa kuin tajunta 
vaihtaa paikkaansa, kuitenkin niin, että tämänpuolisen 
elämän aikana aallonharja häilyy sinne tänne vain 
ruumiimme — sisäpuolella, vieläpä vain rajoitetussa 
osassa sitä, ja unessa painuu kokonaan kynnyksen alle, 
nousten sen yläpuolelle taas herätessä. Ks. Elemente 
der Psychophysik, luvut 40 ja 41. 

ylä- ja ulkopuolelle, kuten ihminen, jonka 
pieni talo, jossa hän on kauan liikkunut, on 
tuhottu, lähtee iäksi ulos maailmaan, aloit- 
taen uuden vaelluksen. Kuolema ei aseta 
mitään rajaa näiden molempain elämäin 
välille, se pakottaa vain vaihtamaan vael- 
luksen ahtaamman näyttämön avarampaan. 
Ja yhtä vähän kuin nykyisessä elämässä 
tulee tajunnanvalo tulevassakaan olemaan 
aina ja kaikkialla samalla kertaa, milloin se 
vain voi vaihdella peräkkäisesti ja jakaa 
itsensä eri paikkoihin. Vaelluksen näyttämö 
vain on sanomattomasti suurempi, mahdol- 
linen leveneminen avarampi, tiet vapaampia 
ja näkökohdat korkeampia, sisältäen kaikki 
tämänpuoliset alemmat näkökohdat. 

Mutta jo nykyisessä elämässä me näemme 
harvinaisissa poikkeustapauksissa tajunnan- 
valon vaeltavan ahtaammasta ruumiista ava- 
rampaan ja palaavan taas kotiin, tuoden 
sanomia kaukaisissa paikoissa tai etäisessä 
ajassa tapahtuvasta, sillä tulevaisuuden 
pituus pohjautuu nykyhetken leveyteen, 
joten kaiken tulevaisen juuret ovat nykyi- 
syyden laajassa kokonaisuudessa. Tällöin 
raottuu äkkiä tuo muutoin aina niin visusti 
lukittu ovi tämän- ja tuonpuolisen maailman 
välillä, sulkeutuaksensa taas nopeasti kiinni 
— ovi, joka vasta kuolemassa avautuu seläl- 
leen ja avautuu vasta silloin jäädäksensä 

ainiaksi auki Ei myöskään hyödytä koet- 
taa raottaa sitä ennen aikojaan. Kuitenkin 
nämä poikkeukset tämänpuolisen elämän 
säännöistä ovat tärkeitä esimerkkitapauksina 
suuremman elämämme säännöistä — elämän, 
joka käsittää sekä tämän- että tuonpuolisen 
maailman. 

Sattuu joskus, että ahtaampi ruumiimme 
vaipuu johonkin suuntaan niin syvään uneen, 
että voi toisella taholla, vastoin tavallisuutta, 
herätä — tavallisten rajojensa ulkopuolella, 
vaipumatta kuitenkaan niin syvään uneen, 
ettei enää voisi herätä. Tai tulee laajem- 
massa ruumiissamme jokin kohta niin tavat- 
toman vahvasti ärsytetyksi, että siitä, vaikka 
se muutoin onkin saavuttamattomassa etäisyy- 
dessä, saapuu ahtaampaan ruumiiseemme 
niin vahva aalto, että se kohoaa sen kyn- 
nyksen yläpuolelle. Täten aiheutuvat selvä- 
näköisyyden, aavistusten ja ennustavien 
unien ihmeet, jotka olisivat pelkkiä taruja, 
jos tuonpuolinen ruumis ja tuonpuolinen 
elämä olisivat tarua — muutoin merkkejä edel- 
lisen ja ennemerkkejä jälkimmäisen olemassa- 
olosta. Sillä se, mistä on olemassa merkkejä, 
on olemassa, mistä ennemerkkejä, on tuleva. 

Kuitenkaan nämä eivät ole merkkejä ter- 
veestä tämänpuolisesta elämästä. Tämän- 
puolisella on tuonpuolinen ruumis, jotta se 
voisi rakentaa tuonpuolista elämää varten, 

ei, jotta se voisi sen silmillä ja korvilla 
nähdä ja kuulla Se kukka ei menesty, 
jonka nuppu ennen aikojaan murretaan auki. 
Ja vaikka uskoa tuonpuoliseen voidaan- 
kin kea uskolla merkkeihin sen pilkistämi- 
sestä tälle puolelle, niin sitä ei ole perustet- 
tava niiden varaan. Terve usko nojautuu 
järkisyihin ja tyytyy liikkumaan terveen 
elämän korkeimpien näkökantojen piirin 
sisäpuolella, sillä se itse on elämän terveyden 
tekijä ja sen korkeimpien näkökantojen 
täyttymys. 

Tähän asti sinä olet luullut, että se keveä 
hahmo, jossa vainajat sinulle muistissasi 
esiintyvät, olisi vain sisäistä harhanäkyäsi. 
Erehdyt. He todellakin tulevat siinä, tajui- 
sesti liikkuen, luoksesi, eikä vain luoksesi, 
vaan sisääsi. Heidän aikaisempi hahmonsa 
on vielä heidän sielunsa verhona. Nyt vain 
heidän aikaisempi kiinteä ruumiinsa ei ole 
enää heitä painamassa, eikä heidän enää 
tarvitse sen kera hitaasti vaeltaa, vaan läpi- 
näkyvinä, keveinä, maisesta kuormasta 
vapaina he ovat yhtenä hetkenä siellä, toi- 
sena täällä, noudattaen jokaista kutsua, tai 
tullen luoksesi kutsumattakin, jolloin he 
pakottavat sinut ajattelemaan heitä. Aina- 
han onkin sielujen tuonpuolista hahmoa 
ajateltu niin keveäksi, niin aineettomaksi, 
niin riippumattomaksi paikan rajoista, ja 


80 


siten onkin, tosin vääristä edellytyksistä läh- 
tien, osattu oikeaan. 

Olet kai kuullut myös henki-ilmestyksistä 
"puhuttavan. Lääkäreistä ne ovat harha- 
näkyjä, hallusinatsioneja. Eläville olennoille 
ne ovatkin niitä, mutta samalla myös vaina- 
jien todellisia ilmestyksiä. Sillä jos jo hei- 
kommat muistihahmot ovat vainajain ilmes- 
tyksiä meissä, niin kuinka eivät niitä olisi 
nuo niin paljon vahvemmat vastaavat ilmes- 
tykset. Miksi siis vielä riidellä, ovatko ne 
henki-ilmestyksiä vai harhakuvia, kun ne 
ovat samalla kertaa sekä henki-ilmestyksiä 
että harhakuvia. Ja miksi vielä vastaisuu- 
dessakin pelätä henki-ilmestyksiä, kun et 
kerran pelkää muistihahmoja sisälläsi, jotka 
jo ovat niitä. 

Kuitenkaan se ei ole aivan aiheetonta. 
Sillä sen sijaan että he tulisivat luoksesi 
kutsuminasi tai astuisivat sisäisen elämäsi 
piiriin hiljaa ja rauhallisesti ja auttaisivat 
kutomaan sen kangasta, he yllättävät sinut 
vastustamattomalla voimalla, astuvat näen- 
näisesti eteesi, todellisuudessa sisääsi, ja 
repivät paremminkin kuin kutovat sisäisen 
elämäsi kangasta. Sairaalloisia olentoja sekä 
tässä että tuonpuolisessa maailmassa! Sillä 
tavalla vainajat eivät saa seurustella elävien 
kanssa. Sitäpaitsi merkitsee vainajain näke- 
minen niin selvästi ja niin objektiivisesti, 

kuin he nähnevät toisensa omassa maailmas- 
sansa; puolittaista kuolemaa. Siitä elävien 
kammo vainajain siten ilmestyessä. Vaina- 
jillo se taas merkitsee puolittaista takaisin- 
vajoamista vainajien valtakunnasta kuoleman 
yläpuolelta valtakuntaan kuoleman alapuo- 
lella. Siitä kansanusko — jos enää on vain 
kansanuskoa —, että vain sellaiset henget 
harhailevat maan päällä, jotka eivät ole koko- 
naan vapahdettuja, joita raskaat kahleet 
sitovat tähän maailmaan. Näitä onnettomia 
poishäätääksesi huuda vahvempia ja parem- 
pia henkiä avuksesi! Heidän suojassansa ei 
kukaan voi käydä sinuun käsiksi. Tämä 
pitää yhtä sen kansanuskon kanssa, että 
kaikki pahat henget kaikkoavat Jumalaa 
avuksi huudettaessa. , 

Huomattava on lisäksi, että tällä henkisen 
sairauden alueella terveinkin usko uhkaa 
sairastua taikauskoksi. Yksinkertaisimmaksi 
keinoksi itsensä suojelemiseksi aaveilta jää 
aina se, ettei usko niiden tuloa. Uskoa, ottä 
ne tulevat, on samaa kuin mennä niitä puoli- 
tiehen vastaan. 

Sanoimme edellä: kuten he ilmennevät 
toisillensa. Sillä tuo sama vainajain ilmestys- 
hahmo, joka on vastoin tämänpuolisen maail- 
man järjestystä, on vain ennakoitua tuon- 
puolisen maailman järjestystä. Kirkkaina, 
täysinä, selvinä ja objektiivisina näyttäyty- 

vät tuonpuolisen maailman asukkaat toisil- 
lensa hahmossa, josta meillä on vain heikko 
kaiku ja himmeät ääriviivat muistellossamme 
heitä, koska he keskenänsä läpitunkevat 
toisensa koko täydellä olemuksellansa, josta 
vain pieni osa heitä muistellessamme tun- 
keutuu meihin. Ja jotta heidät saisi ilmes- 
tymään, on sekä tässä että tulevassa maail- 
massa vain ajatuksen suuntaaminen heihin 
tarpeen. 

Nyt voitaneen vielä kysyä: Kuinka on 
mahdollista, että nuo, jotka läpitunkevat toi- 
sensa, ilmenevät kuitenkin toisillensa niin 
esineellisinä ja rajoitettuina. Mutta kysy 
ensin, miten on mahdollista, että se, mikä 
jonkun elävän ilmestyksenä saapuu sisääsi 
tai mikä jotakuta vainajaa muistellessasi läpi- 
tunkee aivosi — ja muutenhan, korostamme, 
ei sielullesi mikään ilmene —, ilmenee kui- 
tenkin havaintona objektiivisesti ja muistona 
esiintyy selvärajaisena. Muiston kannatta- 
jana oleva vaikutus aivoissa ei itse ole enää 
selvärajainen, mutta kuvastaa kuitenkin sen 
hahmon, josta se kerran on lähtenyt, selvä- 
rajaisena. Sinä et tiedä, miksi, kun on kysy- 
mys tämänpuolisesta. Miksi tahdot niin 
välttämättömästi tietää sen, kun on kysymys 
tuonpuolisesta? 

Ja senvuoksi sanon minä vielä kerran: 
Älä päättele sellaisista tämänpuolisista perus- 

teista, joita sinä et tunne, äläkä edellytyk- 
sistä, joita itse teet, tuonpuolisia suurempia 
ja korkeampia tosiasioita, vaan Ppäättele 
tämänpuolisista tosiasioista, jotka sinä tun- 
net! Yksityinen päätelmä voi johtaa väärään, 
sekin, jonka nyt teemme. Älä sentakia 
takerru yksityisyyksiin. Kaikkien päätelmien 
yhteispäätelmä sen vaatimuksen suuntaan, 
joka meidän on asetettava ennen kaikkea 
päättelemistä ja yläpuolelle kaiken päättele- 
misen, on oleva uskomme parhain tuki 
alhaalta käsin ja paras johtomme ylöspäin. 

Jos sinä taas tahtoisit tavoittaa uskoa 
ylhäältä käsin, niin helposti luisuisi koko 
se uskontie, jonka olemme valinneet, jal- 
kaimme alta. 


YHDESTOISTA LUKU. 


Miten helpoksi tulisikaan uskomme, jos 
me voisimme tottua näkemään enemmän 
kuin pelkän sanan siinä raamatun sanassa, 
jolla ihminen on leikkinyt kauemmin kuin 
tuhat vuotta, nimittäin että Jumalassa me 
elämme, liikumme ja olemme. Silloin tulisi 
usko Jumalan ikuiseen elämään uskoksi 
omaan ikuiseen elämäämme, sillä me näki- 
simmo oman ikuisen elämämme kuuluvaksi 
itse Jumalan ikuiseen elämään, ja tulevan, 
nykyisen elämän yläpuolelle kohoavan elä- 
mämme korkeammaksi kerrokseksi raken- 
nuksesta Jumalassa, jommoinen meillä on jo 
itsessämme. Pienessä esimerkissä me oival- 
lamme suuremman ja korkeamman ja molem- 
missa yhdessä kokonaisuuden, josta kukin 
meistä on vain osa. 

Aistinhavainto katoaa sinussa, ja muisto 
astuu sen tilalle. Koko sinun tämänpuolinen 
aistinhavaintoelämäsi on katoava sinussa ja 
korkeampi muistielämä Jumalassa on astuva 

sen tilalle. Ja kuten muistot sinun päässäsi 
tulevat tuonpuoliset henget seurustelemaan 
jumalallisessa päässä, ja niin muodostuu 
kaikki ylöspäin kohoavaksi asteikoksi por- 
taissa, jotka eivät johda Jumalan luo, vaan 
ylöspäin Jumalassa, joka on sekä perustus 
että harja samalla kertaa. Kuinka tyhjäksi 
tuleekaan Jumala, jos tuo raamatun sana 
käsitetään niin tyhjäksi, kuten tavallisesti, 
kuinka rikkaaksi, jos se käsitetään täyteläi- 
sessä merkityksessä. 

Tiedätkö sinä, miten aistinhavainnoilla voi 
olla myöskin tuonpuolinen osa hengessäsi? 
Sinä tiedät vain sen todella olevan. Huomaa, 
. että sen olemassaolo on vain hengessä mah- 
dollinen. Siis sinä voit vaikeudetta uskoa 
koko henkesi tuonpuoliseen, jossakin kor- 
keammassa hengessä asuvaan osaan, niin 
tietämätön kuin oletkin siitä, miten se on 
mahdollista. Sinun täytyy uskoa, että on 
olemassa korkeampi henki ja että sinä elät 
siinä. 

Ja edelleen, miten helpoksi tulisikaan 
usko, jos ihminen oppisi oivaltamaan totuu- 
den raamatunsanammo toisessa sanassa, 
siinä, että Jumala elää ja liikkuu kaikessa. 
Silloin ei olisi enää kuollut, vaan Jumalassa 
elävä se maailma, josta ihminen rakentaa 
tulevan ruumiinsa, rakentaen samalla itsel- 
lensä uuden asunnon Jumalan asuntoon. 

Mutta milloin on tämä eläväksitekevä 
usko tuleva eläväksi? 

Sen eläväksitekevä voima on sen kuiten- 
kin kerran eläväksi tekevä. 


KAHDESTOISTA LUKU. 


Sinä kysyt: Onko? Minä vastaan osoit- 
tamalla, miten mahdollista. Usko ei kysy 
Onko? Mutta kun tämä kysymys kuitenkin 
tehdään, niin siihen on vastattava osoitta- 
malla, miten mahdollista. Niin kauan kuin 
ei olla selvillä siitä, miten mahdollista, on 
kysymys: onko? lakkaamatta ahdistava meitä. 

Tässä seisoo puuni! Moni sen lehdistä 
voi varista pois, mutta se pohja, jolta se 
kohoaa, ja sen kokonaisuus on luja ja hyvä. 
Se on aina työntävä uusia oksia, ja yhä 
uusia lehtiä on siitä variseva. Mutta itse se 
ei ole enää kaatuva, vaan on aina kukkiva 
kauneuden kukkia, ja sen sijaan että se 
juurinensa pohjautuisi uskoon, se on kan- 
tava uskon hedelmiä. 


JÄLKIKIRJOITUS. 


Siihen tässä kirjoituksessa esitettyyn aat- 
teeseen, että vainajain henget yksilöinä elä- 
vät edelleen elossaolevissa, sain ensimmäi- 
sen herätteen eräästä keskustelusta silloin 
Leipzigissä, nyt Hallessa asuvan ystäväni 
prof. Billrothin kanssa. Liittymällä omiin 
samanlaisiin aatteisiini, osaksi herättämällä 
sellaisia on tämä aate kehittynyt edelläole- 
vaan muotoon ja on eräänlaisella välttä- 
mättömyydellä laventunut aatteeksi henkien 
elämästä Jumalassa. Sen perästä on kuiten- 
kin sen herättäjä kuolemattomuusopissaan, 
kuten uskonnonfilosofiassaan yleensä, poi- 
kennut siitä, kallistunut kirkollisen dogmin 
suuntaan ja on siten vieraantunut alkuperäi- 
sestä aatteestansa suurimmaksi osaksi, jollei 
kokonaan. Senvuoksi, vaikka minun onkin 
merkittävä hänet sen luojaksi, minä en 
uskalla merkitä häntä sen edustajaksi. Tämän 
filosofin omat mielipiteet tästä asiasta me 
löytänemme kehiteltyinä hänen pian ilmesty- 
väksi odotetusta teoksestaan. 


